Entalo Ezoogerwako mu Bayibuli—Ntalo za Ngeri Ki Katonda Ze Yakkirizanga?\nBISOME MU Afrikaans Albanian Amharic Armenian Aymara Baoule Batak (Toba) Bulgarian Cakchiquel (Central) Catalan Cebuano Chichewa Chinese (Simplified) Chinese (Traditional) Chitonga Chitumbuka Chiyao Chokwe Chol Cibemba Croatian Czech Danish Dutch Efik English Estonian Ewe Fijian Finnish French Ga Georgian German Greek Greenlandic Guarani Haitian Creole Hebrew Hiligaynon Hmong (White) Hungarian Iban Icelandic Igbo Iloko Indonesian Italian Japanese Javanese Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Kwangal Kwanyama Lamba Lhukonzo Lingala Lithuanian Lucholi Luganda Lunyankore Luo Luswayiri Luswayiri (Congo) Luvale Luwalabu Macedonian Malagasy Maltese Mam Maya Mazatec (Huautla) Moore Myanmar Nahuatl (Guerrero) Nahuatl (Huasteca) Ndebele Ndebele (Zimbabwe) Ndonga Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Pidgin (Cameroon) Polish Portuguese Quechua (Bolivia) Quichua (Imbabura) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Spanish Sranantongo Swedish Tagalog Tahitian Tatar Tetun Dili Thai Tigrinya Tlapanec Tojolabal Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Urdu Venda Vietnamese Wayuunaiki Xhosa Yoruba Zande Zapotec (Isthmus) Zulu\nEBIKWATAGANA N’EBIRI KUNGULU | KATONDA ALINA NDOWOOZA KI KU NTALO?\nAbantu ba Katonda Abayisirayiri baali banyigirizibwa nnyo. Baasabanga Katonda abayambe, naye waayitawo ekiseera nga tannabaanukula. Misiri, eggwanga kirimaanyi mu kiseera ekyo, lye lyali linyigiriza abantu ba Katonda. (Okuva 1:13, 14) Abayisirayiri baamala emyaka mingi nga balindirira Katonda abanunule okuva mu mukono gw’Abamisiri, era ekiseera kyatuuka n’abaako ky’akolawo. (Okuva 3:7-10) Bayibuli eraga nti Katonda kennyini ye yalwanyisa Abamisiri. Yaleetera Abamisiri ebibonyoobonyo bingi, era oluvannyuma n’atta kabaka waabwe n’eggye lye mu Nnyanja Emmyufu. (Zabbuli 136:15) Ng’omulwanyi “omuzira,” Yakuwa Katonda yalwanirira abantu be.—Okuva 15:3, 4.\nEky’okuba nti Katonda yalwanyisa Abamisiri kiraga nti waliwo entalo Katonda ze yakkirizanga mu biseera eby’edda. Waliwo n’emirundi emirala Katonda lwe yakkiriza Abayisirayiri okulwanyisa abalabe baabwe. Ng’ekyokulabirako, yabalagira okulwanyisa Abakanani, abaali ababi ennyo. (Ekyamateeka 9:5; 20:17, 18) Ate era Katonda yakkiriza Kabaka Dawudi owa Isirayiri okulwanyisa Abafirisuuti abaali banyigiriza Abayisirayiri. Katonda yabuulira Dawudi obukodyo obw’okukozesa asobole okubawangula.—2 Samwiri 5:17-25.\nEbyokulabirako ebyo ebisangibwa mu Bayibuli biraga nti Abayisirayiri bwe baalumbibwanga eggwanga eddala eryali lisobola okubaleetera okukola ebintu ebibi, Katonda yabakkirizanga okulirwanyisa basobole okukuumibwa n’okusigala nga bamusinza mu ngeri entuufu. Naye weetegereze ensonga ssatu enkulu ezikwata ku ntalo Katonda ze yakkirizanga.\nKATONDA YE YASALANGAWO BAANI ABANAALWANA OLUTALO. Lumu, Katonda yagamba Abayisirayiri nti: “Temulyetaaga kulwana mu lutalo luno.” Tebaali ba kulwana kubanga Katonda ye yali agenda okubalwanirira. (2 Ebyomumirembe 20:17; 32:7, 8) Ekyo yakikola emirundi mingi gamba nga ku mulundi lwe yabanunula okuva e Misiri. Kyokka, emirundi emirala Katonda yakkiriza Abayisirayiri okulwana entalo gamba ng’ezo ezaabasobozesa okuwamba ensi ensuubize n’okugikuuma.—Ekyamateeka 7:1, 2; Yoswa 10:40.\nKATONDA YE YASALANGAWO EKISEERA EKY’OKULWANIRAMU. Abaweereza ba Katonda baalinanga okulinda ekiseera ekituufu Katonda ky’alonze okulwanyisa abalabe baabwe. Teebaalinanga kulwana, okuggyako ng’ekiseera ekyo kituuse. Bwe baalwananga ng’ekiseera tekinnatuuka, Katonda teyabawagiranga, era bwe baalwananga olutalo nga Katonda tabakkirizza, tebaawangulanga. *\nWadde nga Katonda yalwanyisa Abakanani, yasonyiwa abamu, gamba nga Lakabu n’abantu be\nKATONDA TAYAGALA BANTU KUFA, KA BABE BABI. Yakuwa Katonda ye nsibuko y’obulamu era ye yatonda abantu bonna. (Zabbuli 36:9) N’olwekyo, tayagala bantu kufa. Eky’ennaku, waliwo abantu ababi abaagala okubonyaabonya abalala oba okubatta. (Zabbuli 37:12, 14) Okusobola okukomya ebintu ebibi abantu ng’abo bye bakola, oluusi Katonda yalagiranga abantu be okubalwanyisa. Ate era, emyaka gyonna Abayisirayiri gye baamala nga balwana entalo ng’ezo, Katonda yabanga musaasizi era yalwangawo okusunguwalira abo abaabanga abalabe b’Abayisirayiri. (Zabbuli 86:15) Ng’ekyokulabirako, Abayisirayiri bwe baabanga tebannalwanyisa kibuga, Katonda yabalagiranga okusooka ‘okulangirira emirembe,’ eri abantu b’omu kibuga ekyo. Abantu abo bwe baalekanga ebikolwa byabwe ebibi, tebattibwanga. (Ekyamateeka 20:10-13) Mu ngeri eyo, Katonda yakiraga nti ‘tasanyukira kufa kwa mubi: wabula omubi akyuke ave mu kkubo lye abeere omulamu.’—Ezeekyeri 33:11, 14-16. *\nN’olwekyo, entalo Katonda ze yakkirizanga zaabanga za kumalawo okunyigirizibwa n’ebikolwa ebibi. Kyokka, Katonda ye yasalangawo ekiseera entalo ezo we zaabeererangawo na baani abaazirwananga, so si bantu. Naye, entalo Katonda ze yalwananga zaabanga za kuyiwa buyiyi musaayi? Nedda. Katonda akyawa ebikolwa eby’obukambwe. (Zabbuli 11:5) Yesu Kristo, Omwna wa Katonda, we yabeerera wano ku nsi mu kyasa ekyasooka endowooza ya Katonda ku ntalo yali ekyuse?\n^ lup. 7 Ng’ekyokulabirako, Abayisirayiri bwe baagenda okulwanyisa Abamaleki n’Abakanani nga Katonda tabalagidde, baawangulwa. (Okubala 14:41-45) Nga wayiseewo emyaka mingi, Kabaka Yosiya eyali omwesigwa yalwana olutalo nga Katonda tamulagidde, era teyalutonda.—2 Ebyomumirembe 35:20-24.\n^ lup. 8 Abayisirayiri bwe baali bagenda okulwanyisa Abakanani, tebaasooka kulangirira mirembe gye bali. Lwaki? Kubanga Abakanani baali baaweebwa emyaka 400 okuleka ebikolwa byabwe ebibi. Kyokka, ekiseera Abayisirayiri we baatandikira okubalwanyisa, Abakanani baali beeyongedde bweyongezi okuba ababi. (Olubereberye 15:13-16) N’olw’ensonga eyo, Abakanani baali baakusaanyizibwawo. Kyokka, Abakanani abaaleka ebikolwa byabwe ebibi tebaazikirizibwa.—Yoswa 6:25; 9:3-27.


Bukedde Online - Aba 'Mobile Money' beezoobye ne Poliisi\nBINO BYE BIKULU EBIRI MU BUKEDDE W'OLWOKUTAANO\nMuseveni awummuza bannamagye 11: Atenderez...\nABAKOLA bizinensi ya mobile money mu Kampala abeegattira mu kibiina kya Kampala Mobile Money Dealers Association beezoobye ne poliisi ng’ebalemesa okutwala ekiwandiiko kyabwe ewa siipika wa palamenti Rebecca Kadaga mwe bawakanyiza omusolo ogwateekeddwa ku bizinesi zaabwe.\nAbapoliisi nga banywezezza Lukyamuzi, eyakuliddemu aba Mobile money okwekalakaasa.\nKu Lwokuna ku makya nga bakulembeddwaamu ssentebe waabwe Mathias Lukyamuzi, olugendo baalutandikidde ku nkulungo y’e Kibuye nga bambadde emijoozi gya kkampuni z’amasimu okuli MTN ne Airtel. Baabadde bakutte n’ebipande okuli ebigambo ebyenjawulo.\nMu bimu ku bigambo kwabaddeko n’ebyatulira ababaka ba palamenti nti bye bateesa tebabitegeera bulungi (nga bajjukiza nti ababaka baabwe baaliwo nga bayisa omusolo guno), okulumba gavumenti okubaggyako emisolo egikosa bizinensi zaabwe n’ensonga endala.\nWabula bano poliisi teyabaganyizza kutuuka ku mulyango gwa palamenti n’ebambalira nga bw’ebaggyako ebipande bye baabadde bakutte.\nOluvannyuma poliisi yabawulirizza n’ebasaba beerondemu bannaabwe basatu bokka okutwala ekiwandiiko kyabwe ewa siipika kyokka olwabadde okwesowolayo ate poliisi n’ebeefuulira n’ebakwata n’ebakuba ku kabangali zaayo olwo abalala ne babuna emiwabo.\nLukyamuzi yavumiridde ekikolwa kya poliisi okubalemesa okutuusa ekiwandiiko kyabwe n’okukwata bannaabwe ate nga baabadde bafunye olukusa okuva ew’omuduumizi wa poliisi mu ggwanga Martin Okoth Ochola.\nSalmah Nassuuna, omu ku bakulu mu kibiina ky’aba Mobile Money yagambye nti gavumenti erina okubawuliriza okwewala bizinensi zaabwe okusaanawo.\nPoliisi ekuuma ku Palamenti yalabye abeekalakaasa beeyongera nayo n’eyongera obukuumi n’okuyita ebimotoka ebikkakkanya obujagalalo ebyagobye abantu okubatuusa ku kibangirizi kya Consititution Square.\nBino we bijjidde nga Pulezidenti Museveni yaakalagira ekitongole kya URA okuyimiriza okuggya omusolo ku bantu nga bateeka ssente ku ssimu zaabwe era n’alagira n’abo abaziggyayo okusalibwako omusolo omutono gwa butundu kya 0.5 ku 100, mu kifo kya ekitundu 1 ku 100 nga bwe kyasoose okutegeezebwa.\nKampala Mobile Money Dealers Association\nMakanika w'omu Ndeeba awadde omuwala lifuti n'amusobyako\nEklezia esabye ba Maama okunyweza empisa\nHon. Lydia Mirembe atonedde abakyala b'e Butambala ebikozesebwa mu malwaliro\nGaddafi akuutidde Obama ebbaluwa enkambwe\nObama: Akalulu okukalya n'obutakalya waakusigala mu mitima gya Bannayuganda\nOmukungu wa Amerika akukuta ne Gaddafi azuuse


Bukedde Online - Abadde akulira poliisi y'ebidduka mu ggwanga awaddeyo office\nAbadde akulira poliisi y'ebidduka mu ggwanga awaddeyo office\nAgambibwa okufera abantu emirimu akwatiddwa...\nABADDE akulira ekitongole ky’ebidduka mu poliisi, AIGP Dr. Steven Kasiima awaddeyo ofiisi eri omumyuka we CP. Bazil Mugisha ku mukolo ogubadde e Nateete ku Lwomukaaga gye batakkirizza munnamawulire yenna kutuukayo.\nKino kiddiridde kkontulakiti z’ababadde bakulira ebitongole bya poliisi okuggwaako ne batazizza buggya nga bwe baali basuubira.\nOmuduumizi wa poliisi mu ggwanga, Okoth Ochola ye yabalagidde okuwaayo ofiisi eri abamyuka baabwe ng’agamba nti tebasobola kubeeramu nga tebalina kkontulakiti mpya. Kigambibwa nti, bano baali baasaba Pulezidenti Museveni azongezeeyo n’atakikola kwe kubasaba baweeyo ofiisi.\nAbalala aboolekedde okuwaayo ofiisi mulimu; Erasmus Twaruhukwa akulira ekitongole ky’amateeka, Lemmy Twinomugisha akulira ekitongole ekivunaanyizibwa ku mbeera z’abaserikale, Haruna Isabirye atuula mu Amerika, Joseph Mugisa akulira ekitongole ekizikiza omuliro ne Francis Rwego atuula ku kitebe kya African Union mu Ethiopia.\nGeoffrey Bangirana, eyali akulira ofiisi ya ddayirekita w’ekitongole kya poliisi ye yasooka okuwaayo ofiisi.\nEBIKWATA KU KASIIMA\nDr. Steven Kasiima yeegatta ku poliisi mu 1992 era yatandikira Masaka nga y’akulira poliisi y’e Lyantonde. Kasiima yeegatta ku poliisi y’ebidduka eyali wansi w’ekitongole ekivunaanyizibwa ku bikwekweto.\nYakulirako poliisi y’ebidduka mu Kampala n’emiriraano nga ekyali Kampala Extra okutuusa lwe yafuulibwa Kampala Metropolitan. Baamukuza okuva ku ddaala kya Senior Superintendent of Police n’afuulibwa Commissioner akulira poliisi y’ebidduka mu kitongole eky’ebikwekweto.\nOluvannyuma lw’okutondawo ebitongole ebipya, Gen. Kale Kayihura yakwasa Kasiima obuvunaanyizibwa bw’okukulira ekitongole ky’ebidduka mw’abadde okutuusa lwe yawaddeyo ofiisi.\nCP. Bazil Mugisha


SHIA NE BADA-A, NE BAKYAALA BA NNABBI (s.a.a.w)\nOmuwandiisi yagamba nti : obukaafiiri bwa shia tebukoma mu kugamba kukyuusibwa kwa Qur’an kyokka wabula bweeyongera mumaaso ne butuuka n’okugamba ekigambo kya “Bada-a” n’okuvuma bakyaala ba Nnabbi (s.a.a.w) abo bamaama b’abakkiriza.\nTugamba nti singa omuwandiisi yasoma enzikiriza ya Shia - Imaamiyyah - mubitabo byaabwe okusooka naafaayo okutegeera kyaalibadde kirungi era yaalibadde awona endowooza enkyaamu era n’awona n’obutamanya olwo n’alyooka awona akwoogera ebimuswaaza, naye nga bwekiri nti abantu balabe b’ebyo byebatamanyi y’ensonga lwaaki olaba oba osanga omuwandiisi nga ebimu agamba nti abashia ssi basiraamu mukweesembesa ebintu olw’okuba bagamba “Taqiyya “n’okugamba nti bakyuusa Qur’an, ekitali kituufu n’okubawaayiriza nti bavuma bakyaala ba Nnabbi (s.a.a.w). Tetumanyi omuwandiisi ebintu ebifaanana bweebiti abijja wa??. Era muntu ki awandiika ebintu bino oyo ayagala okuleeta effitina mu basiraamu?. Kati wano mu bufunze katunyonyole ku’nsonga “Bada-a”, munzikiriza ya Shia nga tutegeeza omuwandiisi ono n’abamufaanana nti ensonga eno teyawukana ku musingi gwa busiramu era tubategeeze nti okuwaayiriza kuno sikulungi ate era sikweekusoose waliwo abalinga yye ab’asooka kunsonga y’emu eno. Naye tugamba nti ekyo kafuuwe abashia okugamba bweebatyo kubanga bakkirinza nti katonda mumanyi waabuli kintu nga tekinnaba kubaawo era yye y’oyo akigera, era okumanya bwebwenyini bwe. Suula 58: 7.\nOluvanyuma lw’ebyo tugamba nti “Bada-a “kigambo kyaalulimi luwarabu era nga mululimi kitegeeza okweeyoleka oba okulabika, kiyinza okutwaalibwa mungeri endala nga ekyo ekiriabikira omuntu oba (Nekimweeyokera) munsonga mubutuufu bwaayo mumateeka g’oluwarabu tekikozesebwa nga kikolwa nga bwekiri mu suula 39: 47 nga era kikozesebwa mu makulu agategeeza okwoolesa gokka awatali kuyingiramu makulu malala gonna.\nN’olweekyo bwetugamba nti katonda ayolesesa, ekitegeeza nti alaga abantu ekyo kyebabadde tebamanyi kunsi yaabwe nga yye katonda abadde akimanyi nga okubeera ng’abantu bamanyi ekintu bulala kyokka katonda ow’kitiibwa nakibalaga bulala mubutuufu bwakyo, eky’okulabirako ejje ery’amanyi amatono nga lirwaana n’ejje oba n’amajje ag’amaanyi kulwaffe tulamula nti ab’amaanyi amangi beebagenda okuwangula, naye katonda kulw’amaanyige n’okumanya kwe okwaawaggulu ejje erinafu lifuna okusaasira kwe n’okutaasa kwe olw’obulongoofu bwaalyo neriwangula. mukino katonda n’atulaga obutuufu bw’ekintu ekyaawukana n’ekyo kyetubadde tumanyi nekitutegeeza obufuzi bwa mukama katonda n’amanyi ge kubuli kintu kyonna mukubaawo kwaakyo mubuli kiseera na mu buli mulembe gwonna, ekyo tekyaawuka nakumanya kwa katonda ow’ekitiibwa wadde okuba nti kyaawukana n’ebikolo by’eddiini y’obusiramu ey’ekitiibwa.\nOkulaga kwa katonda kuno aba Shia - Imaamiyyah - kwebagamba nti kubeera mukulamula namukugera kwa katonda okutali kwaakukutula (okutaliko kikomo) kulw’okubanga okulamula kwa katonda kuli mungeri satu:\n1. Okugera kwa katonda okwo okutamanyibwa bitonde bye kweekulimu okumanya kwa katonda okukweeke okweeyawulidde ye yekka ow’ekitiibwa.\n2. Okugera kwa katonda okwo kw’abuulira ba Nnabbi be ne bamalayika be.\n3. Okugera kwa katonda kw’abuulirako Nnabbi nebamalayika be okubeerewo kwaakwo nga kweesigamidde okwaagala n’okusaasira kwa katonda eri ebitonde tebimanyi wadde okusuubira okugeza Nnabbi okusuulibwa mu muliro naye negutamwookya, okulamusa omufu kuno ku nsi nga enkomerero tennabaawo, abanafu era abatono okuwangula ab’amaanyi. N’ebirala bingi ebitali ebyo nga katonda bw’agamba mu suula 13: 39 nti : “Katonda asangula najjawo nga bw’aba ayagadde era alina maama w’ebitabo “era agamba mu suula 30 : 4 nti “Katonda yennanyini nsonga mu kusooka Muluberyeberye -n’oluvanyuma- “ba Ahlul-Bait bayogera hadith nyingi okuva ku mubaka (s.a.a.w) ku nsonga ya “Bada-a “buli muteeko naye byonna tebitgeeza kuba nti katonda akyuusa mu kumanya kwe oba katonda waliwo ky’aba tamanyi mukubaawo kwaakyo.


Gavumenti etulanga bwemage tetulina kigendererwa kya kunyiiza bakulu\nAbategesi Abtex ne Bajjo ababadde bategese ekivvulu kya "Ekyepukulu Ani Asinga 2019" ekyasaziddwaamu Poliisi bagamba tebalina kigendererwa kya kunyiiza bakulu mu Gavumenti\nBya Stuart Yiga ne Emmanuel Ssebanenya\nAbategesi b’ebivvulu, Abbey Musinguzi owa Abtex Productions ne Ssaalongo Andrew Mukasa owa Bajjo Events bali mu maziga olw’okufiirwa obukadde bwa ssente.\nPoliisi eyimirizza ekivvulu kyabwe ‘‘Ekyepukulu Ani Asinga 2019’’ nga kibulako ennaku bbiri zokka okubaawo. Babadde bakitadde mu kisaawe e Wankulukuku ku Ssande eno nga August 4, 2019.\nOmwogezi wa poliisi mu Kampala n’emiriraano, Patrick Onyango yategeezezza nti yafuna ekiragiro okuva mu bakamaabe nti ekivvulu ekituumiddwa ‘Ekyepukulu’’ kisaziddwaamu. Yagambye nti, kino kyasaliddwaawo oluvannyuma lw’okufuna amawulire ameekusifu nga galaga nti wabadde wayinza okubeerawo embeera eteri ya butebenkevu eri abantu abangi ababadde basuubirwa okukyetabamu wamu n’eri abategesi b’ekivvulu kino.\nBino bigenze okujja nga Ssaalongo Andrew Mukasa owa Bajjo Events awerennemba n’emisango gy’okuvvoola n’okugezaako okunyiiza Pulezidenti w’eggwanga. Yakwatibwa nga June 15, 2019 ne bamutwala mu kkooti n’asindikibwa e Luzira gye yamala akabanga oluvannyuma kkooti n’emuyimbula.\nLwaki ekivvulu kiyimiriziddwa\nEnsonda mu poliisi ziraga nti, okusinziira ku ngeri Bajjo ne Abtex gye babadde balangamu ekivvulu kino n’okulaga nti be bagenda okubeera ba MC, kyandiba nga babadde n’ebigendererwa ebirala ebitali bya kusanyusa bantu.\nWaliwo ebigambibwa nti bano balina akakwate ku mubaka wa Kyadondo East era omukulembeze w’ekisinde kya People Power, Robert Kyagulanyi nga balowooza nti agenda kubeerayo.\nAbtex ne Bajjo balina emisinde gya Peoples Marathon gye babadde bategeka nga poliisi erowooza nti bayinza okukozesa ekivvulu kino okutundirako emijoozi gyabwe.\nEra abategesi babadde bawoza nti, ssente zonna ezigenda okuva mu Kyepukulu bagenda kuzeeyambisa okuggya abasibe mu makomera ag’enjawulo naddala abaasibwa olw’engassi eri wakati wa 10,000/- ne 500,000/- ekibadde kiraga nti balina bigendererwa birala si kusanyusa bantu.\nN’abayimbi be babadde balanga mulimu abalina ennyimba ezikolokota gavumenti.\nTufiiriddwa obukadde 540\nAbbey Musinguzi ne Ssaalongo Andrew Mukasa abaasangiddwa ku Freedom City mu Kampala eggulo baategeezezza nti Gavumenti ebalanga bwemage kugezaako kubasibira mu bwavu kubanga baludde nga balanga ekivvulu kino era tebalina kigendererwa kirala oba okugezaako okwagala okunyiiza abakulu mu Gavumenti. Baagambye nti baayita mu makubo matuufu okutegeka ekivvulu kino era ebiwandiiko byonna babirina kyokka beewuunyizza okulaba nga poliisi eyimiriza ekivvulu kyabwe.\nAbtex yategeezezza nti, bafiiriddwa obukadde obusukka mu 500 ze batadde mu bintu eby’enjawulo omuli: Okusasula abayimbi abasoba mu 100 be babadde balanga, okulanga ku ttivvi ez’enjawulo, leediyo, okulanga mu mpapula omubadde ne Bukedde, okukubisa bbaana, okusasula ebyuma, ekisaawe ky’e Wankulukuku, emisolo, abagenda okukola ku bukuumi n’ebintu ebirala bingi. Baasabye Gavumenti okubalowoozaako kubanga gino gye mirimu mwe baggya fiizi z’abaana n’okubaliisa.


Bukedde Online - Blue tooth: Tekinologiya akutaasa ku banyakula essimu\nBlue tooth: Tekinologiya akutaasa ku banyakula essimu\nLWAKI obeera ku bunkenke okukozesa ssimu yo ng'otambula oba mu mmotoka ne weeraliikirira olw'abayaaye okuginyakula!\nOmuwala ng’ayogerera ku muzindaalo kyokka ng’essimu tagirina w’ali. Akozesa Bluetooth.\nYe abaffe, okimanyi nti osobola okwerabira ssimu yo awantu naye n'osigala ng'ofuna bulungi amasimu agakukubirwa era n’oyogera n'abakwetaaga naye nga toli nayo?\nEbyo byonna tekinologiya ayitibwa "Bluetooth" soma bbulutuusi abizingira wamu n'abigonjoola.\nEbika by'essimu ezisinga ze tukwata ensangi zino zirina tekinologiya ono naye okumuganyulwamu olina obuuma bw'olina okugula n’ogonza obulamu. Jorhans Junior Kisakye agamba: Bino bye bimu ku by’olina okuba nabyo okuganyulwa mu bbulutuusi.\n1 "Sleek Bluetooth Headset;\nBuno buzindaalo bwa mu matu obufaanana n’obwo bwe wagulira ku ssimu yo kw’owulirira ennyimba ne leediyo.\nBuno tebulina ppini yaakufumita mu ssimu kubanga okubukozesa teweetaaga kumala kubuyunga ku ssimu naye busikira mu mpewo nga bweyambisa tekinologiya wa ssimu yo gwe twogeddeko owa bbulutuusi.\nObuzindaalo buno bucaajingibwa ng'essimu mu masannyalaze era bwe bujjula olwo ng’otandika okubukozesa.\nEndagiriro y'okubuyunga ku ssimu efaananako n'eyo gy’okozesa okusindikira munno ekintu nga mweyambisa bbulutuusi.\nBw’omala okuyunga obuzindaalo ku ssimu olwo ng'otandika kuwuliriza nnyimba wabula essimu eba tevaamu ddoboozi naye nga mu buzindaalo owuliriza bulungi.\nBw’oba omaze okuyunga ebibiri bino oba tokyetaaga kuggyayo ssimu kuginyiga mu ngalo ng’oyagala okukyusa oluyimba owulirize olulala kubanga obuzindaalo bulina amapeesa agakola kino era ggwe olumala okuyunga ng’essimu yo ossa mu nsawo.\nBwe bakukubira essimu, evugira mu buzindaalo era teweetaaga kuggyayo ssimu wabula onyiga ku mapeesa agali ku buzindaalo n’oyogera n'akukubidde.\nObuzindaalo buno buyamba nnyo okwewala okutambuliza ssimu yo mu ngalo era abayaaye abanyakula amasimu mu kibuga bw’oba na buno oba obabuuse.\nBusika okutuukira ddala mu mmita 15. Kino kitegeeza nti ssinga weerabira essimu yo awantu naye ng'obuzindaalo obulina, ofuna bulungi amasimu go nga tokimye ssimu yo w’ogirese.\nBukuuma omuliro wakati w'essaawa 10 ne 12 nga kino kisinziira ku ddoboozi ly’owulirizaamu, bw’otumbula kamala essaawa 10 ate bwe liba wansi kamala 12.\nAte ssinga obukozesa nga bw’oggyako busobola okumalako ennaku ssatu. Bugula wakati wa 50,000/- ne 70,000/- nga zino zisinziira ku buwanvu bw'ebbanga mwe busikira.\n2 "Beats Pill":\nGuno muzindaalo oguvaamu eddoboozi eryenkana n'eryo ly’owulira mu wuufa gy'olina mu ddiiro lyo eka.\nGuba mutono ddala era nga giwundibwa mu ngeri ez’enjawulo omuli emyetooloovu, egya bookisi n’egyakula nga eggi.\nOmuzindaalo ekika kino nagwo tegwetaaga kuyunga waya ku ssimu yo, anti era gukozesa tekinologiya wa bbulutuusi.\nOkufaananako n'obusoose, nagwo gucaagingibwa era kasita gufuna omuliro ng’oguteekako era weeyambisa bbulutuusi okuguyunga ku ssimu.\nKino kasita kiggwa ng'ozannya nnyimba ku ssimu, eddoboozi nga lifulumira mu muzindaalo. Osobola okukyusa n’owuliriza oluyimba lw’oyagala ng'okyusiza ku muzindaalo guno.\nMu ngeri y’emu era osobola okuyunga omuzindaalo guno ku wuufa yo eka n'eba ng’ekolera ku ssimu yo.\nGusika okutuukira ddala ku mmita 15 okuva awali essimu ekitegeeza nti osobola okuva we guli n’obeera mu buwanvu bwa mmita ezo naye n'osigala ng'okozesa essimu yo. Kale bw’oba awaka ng'oli waka wo osobola okubeera mu luggya naye ng’okyusa ebiri ku mizindaalo mu nnyumba nga bw’oyagala.\nEmizindaalo gino era girina ebituli eby’enjawulo nga awagenda ‘memory card’ oba ‘flash’ ate nga mitono mu sayizi.\nOsobola okutambula nagwo kuba gugya bulungi mu nsawo. Gukuuma omuliro wakati w'essaawa 3 ne 8 nga kino era kisinziira ku ngeri gy'ogukozesa.\nGitundibwa wakati wa 400,000/- ne 500,000/- okusinziira ku buwanvu mwe gisikira n'obunene.\nTegyonoonebwa mazzi ate era tegyatika kubanga girina akabubi ak’akapiira kungulu.\n3 Waliwo n'emizindaalo egy'oku matu emirala eminene egikozesa bbulutuusi okuli obuzindaalo obutaliiko waya ng’egimu gibaako ne leediyo eyazimbirwa muli munda.\nWabula bw’oba ogwambadde, essimu ogireka mu nsawo bw'evuga n'onyiga ku bupeesa obuliko olwo n’oyogera n'akukubidde nga tokutte ku ssimu yo.\nGino gigula emitwalo mukaaga.\nKasodde adduse ku famire ye: Alese Nnaalongo mu kazigo n’abaana


Bukedde Online - Mujje mu Bukedde mulange bye mukola - Minisita Seninde\nMujje mu Bukedde mulange bye mukola - Minisita Seninde\nObadde okimanyi nti butto w'ebiryo awonya...\nEttaka ly’e Kiruddu litabudde Mmengo n’Omulangira...\nMINISITA w’ebyenjigiriza ebisookerwako era omubaka wa disitulikiti y’e Wakiso omukazi, Rose Seninde akunze Bannawakiso naddala abalina emirimu egivaamu ensimbi, bajje balangire mu katabo akenjawulo Bukedde keetekese okufulumya ku disitulikiti ya Wakiso.\nYagambye nti guno omukisa Bukedde gwereese okuwandiika ku Wakiso n’ebirungi by’erina gusaanye okweyunirwa buli muntu ali mu Wakiso asobole okutumbula bizinensi ye eya buli kika gyakola yeeyongere okugifunamu.\nSsenninde bino yabyogeredde mu nsisinkano gyeyabaddemu ne Bukedde abaamusisinkanye wali mu makaage e Nangabo Kasangati mu Wakiso.\nYagambye nti mu Wakiso mulimu ebintu bingi abantu byebatamanyi noolwekyo kyandibadde kirungi newekwata akatabo kano ku Wakiso n’omanya buli kigenda mu maaso mu Wakiso naddala ng’abakulembeze ku mitendera egy’enjawulo bakunnyonnyola akawonvu n’akagga byebateeseteese okukolera ekitundu.\nYawadde eky’okulabirako nti mu nkulaakulana, kati tewali kitundu kisinga Wakiso kudduka misinde mu buli kimu era abantu yandibadde abawa amagezi okwettanira emikisa egiri mu Wakiso bakole ssente, ng’ekising obukulu eri abo abakoleramu emirimu bajje mu Bukedde balange bizinensi zaabwe zikulaakulane kubanga zijja kuba nga zimanyiddwa.\nAkatabo kano kakufuluma nga March 28, 2019, ku Lwokuna lwa wiiki ejja. Ggwe alina ekirango kyo kuba ku nnamba zino: 0775300584 ne 0772404772


Bukedde Online - Omukazi asobola okutetenkanya buli kika kya musajja\nOkuyiwa amazzi kitegeeza ki?\nEngeri okubega omwagalwa wo gye kutta omuk...\nMU nsonga z’omukwano, abakazi batono abalowooza ku sayizi y’enkasi ya munne. Naye watya nga munno gw’osiimye yatuukirira mu byonna naye ng’enkasi tewera?\nAbaagalana nga bali mu mukwano mu kifo ekisanyukirwamu gye buvuddeko.\nAyinza okuba ng’alina bumpi, butono ng’akagalo ka nnasswi, bwawanvuwa oba nga bwagejja ne buwola. Bino byonna obiraba mumaze kutuuka e Namboole.\nEdith Mukisa omukugu mu kubudaabuda abantu yagambye nti sayizi terina kubaawukanya kubanga obukyala busobola okugyaamu sayizi yonna.\nMu ngeri y’emu obukyala busobola okuwanvuwa oba okugaziwa ekibusobozesa okumira ekikula ky’obusajja bwonna ate ne buddawo okwewumba.\nMukisa annyonnyola nti omuwala bw’aba akula, obukyala bwe buba bufunda, wabula bw’atandika okwegatta ng’akyali muto, agaziwa nga tebusobola kuddawo kwewumba bulungi kubanga laasitiika z’obukyala bwe ziba tezinnakula ekiziremesa okuddawo.\nNaye bw’atuuka mu myaka gy’ekivubuka, obukyala bwe bugenda bukula ne bufuna ne laasitiika ekibuyamba okuwanvuwa n’okugaziwa.\nOmukyala gy’akoma okukula, obukyala bweyongera okukula era busobola okugaziwa n’okuwanvuwa ne butuuka ku yinci musanvu ekibusobozesa okugyaamu sayizi y’obusajja yonna.\nNe bw’oba ozaala, bukola kye kimu okusobola okuyisaawo omwana.\nENGERI GY’OYIIYA OMUNENE\nMukisa yagambye nti abasajja abamu balowooza nti bw’atuuka mu kisaawe, obusajja bwe bwonna bulina okuggwerayo mu bukyala sso ng’obeera olumya munno.\nOlina okwewala sitayiro ezirumya naddala eya kabuzi oba ez’okugaziya ennyo amagulu.\nZino zireetera omumwa gwa nnabaana okusembera okumpi ekikuleetera obulumi buli bwebamukoonako.\nWadde okwenoonya kikulu mu nsonga z’omukwano, naye ate bwe kituuka ku musajja omunene ate kiba kyetaagisa nnyo kubanga kiyambako obukyala okukola akasiisira ‘vaginal tenting’.\nMukisa yannyonnyodde nti omukazi bw’afuna obwagazi era ng’ayidde bulungi, ebinywa by’omu bitundu by’obukyala byesika nnabaana ne yeeyongerayo waggulu.\nKino kiyambako obukyala okugaziwa n’okuwanvuwa ekibusobozesa okumira obusajja obunene n’obuwanvu nga tafunye buzibu.\nNaye omukazi bw’atafuna bwagazi, n’omusajja akaluubirizibwa okuyingira ekireeta obulumi.\nBwe muba mwemanyidde bulungi, omusajja ayinza okumasaaginga omulyango gw’obukyala okumala ekiseera kuba kitebenkeza embeera y’omu kitundu ekyo omukazi n’awulira bulungi, ekiyamba omusajja okuyingira obulungi.\nEkirala essira muliteeke ku bifo by’obukyala eby’ebweru okusinga munda kuba kyongera omukazi obwagazi n’asigala ng’alina ag’emugga.\nDr. Tracey Cox, omukugu mu kubudaabuda abaagalana okuva mu yunivasite y’e California yagambye nti baakola okunoonyereza ku kikula ky’abasajja mu 2016 ne kizuulibwa ng’abakazi abasinga baagala obusajja obunene okusinga obuwanvu.\nBagamba nti obusajja obunene bubugaana bulungi mu bukyala ekibuleetera okunyonyoogera amagulu g’akakukufa okusibuka abalongo nga bukakoonako ekyongera okukanyonyoogera olwo omukazi n’ayongera okufuna obwagazi obumutuusa ku ntikko.\nAte nga bbo abakyala abeegatta n’abasajja abalina obusajja obuwanvu ennyo, kyazuulibwa nga batuuka mangu ku ntikko ng’afuna okunyonyoogerwa kw’obusajja okuva mu bukyala munda.\nOBUSAJJA OBUWANVU OBA OBUNENE BULINA OBULABE ?\nDr. Achilleo Kiyimba okuva mu Infectious Diseases Institute e Makerere University yagambye nti mu maaso g’abalabi, okubeera n’obusajja obunene oba obuwanvu ennyo abasinga kibeewaanya mu bannaabwe era abasajja Mukama be yagonnomolako ekkula lino baba bamativu kuba balowooza nti kimala okusikiriza n’okusumulula omukyala ne batatawaana kukozesa bukodyo bwa kubanoonya.\nSso nga ku mubiri gw’omuntu obwongo kye kitundu ekisinga okufuga okwegatta, naye bw’ofuna omusajja ng’obusajja bwe bumpi nnyo, bunene nnyo oba nga butono nnyo nga tomwagala, kiyinza okukosa obwongo bwo n’otonyumirwa kaboozi.\nNaye bw’oba omwagala, omubiri gwo gwanukula mangu ku ngeri gy’aba akukwatamu n’ofuna obwagazi.\nObusajja obunene ennyo butaataaganya akabubi ababisse obukyala ekiyinza okuleetamu amabwa ekiviirako obuwuka okubulumba.\nEra omukyala gy’akoma okwegatta n’omusajja ng’obusajja bwe bunene nnyo, agaziwa kuba obukyala butuuka ne bumanyiira ekipimo ky’obusajja bwo.\nOluusi n’afuna obulumi, amabwa oba ensalika mu bukyala ekyongera ku mikisa gy’omukazi egy’okufuna akawuka ka siriimu.\nSITAYIRO Z’OLINA OKWETTANIRA\nMu mbeera eno, kiba kirungi okwettanira sitayiro ez’okuzannyira ku ngulu kw’obukyala oba okuyingirako katono. Muyinza n’okukozesa ey’okwetunuulira, oba omukazi okudda waggulu.\nOmukazi ayinza okwevuunika omusajja n’amudda ku mugongo. Mu mbeera eno, omukazi asobola okumiima amagulu okulemesa munne okutuuka ewala.\nOWOOBUTONO NGA BUMPI\nOmukazi bw’ofuna omusajja ng’alina obusajja obutono ennyo, olina kukanya kukola dduyiro w’omu bukyala.\nOmiima ebinywa by’obukyala nga bw’obita mpolampola n’okyemanyiiza buli w’oyagalide okumala emirundi 20 olunaku. Kino kiyambako okuddaabiriza ebinywa ne laasitiika z’obukyala ekibisobozesa okukwata n’okumiima obusajja obulungi.\nMukisa yagambye nti omusajja ow’ekikula kino, essira alina kulissa ku kunyonyoogera bitundu by’obukyala eby’oku ngulu naddala akakukufa okusibuka abalongo.\nEkirala ennyonyoogeze z’omukazi ziba mu yinci bbiri ez’obukyala era y’ensonga lwaki kiba kirungi ne musooka okwenoonya kubanga kwe kusibuka obwagazi bw’omukyala. Omukazi gatta amagulu go kuba kiyamba okufunza obukyala ekibusobozesa okukwata n’okumiima obulungi obusajja olwo bulyomu n’awulira munne.\nBwe muba temukoze ebyo, omukazi oyinza okwebaka kyabugazi amagulu n’ogassa ku bibegabega bya munno ne mwesanyusa. Kino nakyo kiyamba okufunza obukyala.\nWilliam Kitonsa omukugu mu kubudaabuda abaagalana okuva mu Bbakitonsah Research and Beauty Centre e Mengo yagambye nti bw’ofuna omwami ng’alina obusajja obutono ennyo oba nga bumpi nnyo, olina okumunoonya era n’odda ku ngulu anyumirwe.


Laba engeri omusawo w'e Mengo gye yasigadde...\nSsentebe w’ekizinga kye Buyiga mu ggombolola ye Kammengo mu Mpigi, Asuman Balikoowa yategeezezza nti waliwo ekibinja ky’abatuuze ku kizinga kino ekirumba abantu n’ebissi ne babatemaatema olw’enkaayana z’ettaka era abantu basatu be baakatemebwa.\nBalikoowa agamba nti ekibinja kino kirina abakiwabya nti ettaka ly’ekizinga teririiko nnannyini lyo ng’ate si bwekiri.\nEkibinja ky’abantu bano baasooka kuzimba kkomera mwe basibira abantu be baba bawambye.\nN’omuserikale wa poliisi y’e Kammengo eyali agenze okutaasa abantu be batemye, nze nnamununula nga naye baagala kumutta; bwatyo Balikoowa bwe yategeezezza.\nAgamba nti agezezzaako okwogera n’abantu bakolagane ne bannannyini ttaka lye Buyiga abatuufu babawe obusuulu naye Asuman Kiranda abagaana nti alina omunene mu maka g’obwapulezidenti eyabagaana okuwa busuulu era olumu abasoloozaamu ssente nti agenda kuzimutwalira abataase.\nOmuwandiisi w’ekyalo kino, Andrew Kaggwa yategeezezza nti DPC we Mpigi yabuzaabuza omusango gw’omutuuze waabwe John Nitunga ekibinja kino gwe kyakoonera ennyumba ne babba n’ebintu bye byonna nga baagala kumutta ne watabaawo akwatibwa ng’ate be bamu abaawamba omuserikale wa poliisi ne bamukuba era ne batavunaanibwa.\nAsuman Kiranda gwe balumiriza okukulira ekibinja ekitema abantu yategeezezza nti abakulembeze ne poliisi tebayambye batuuze be Buyiga nga kati beekobaana n’abafere abeeyita bannannyini ttaka lye Buyiga ne batuntuza abantu nga bali wamu ne poliisi.\nSsentebe Mutuluza yategeezezza nti ensonga z’e Buyiga aludde ng’aziwulira era yatumako DPC w’e Mpigi okuzigonjoola wabula nga zirimu olutalo lw’amawanga.\nPaasita Ssenyonga akyazizza Teddy ne basensula Bugingo\nBugingo avuddeyo ku kkanisa ya Teddy\nNsalesale w'okwebuuza ku myaka aweddeko\nFfe tunaafa tetweyagalidde ku mulembe gwa ssola!\nMinisita Amelia nga ozitowa!


Bukedde Online - Abakugu baabano abagenda okusomesa mu misomo gya 'Harvest Money'\nAbakugu baabano abagenda okusomesa mu misomo gya 'Harvest Money'\nVISION Group etwala ne Bukedde eronze ttiimu n’abakugu abagenda okusomesa abalimi n’abalunzi mu misomo egy’enjawulo mu nnaku essatu ez’omwoleso gwa Harvest Money mu kisaawe e Namboole.\nAbamu ku bagenda okusomo mu mwoleso gwa Harvest Money e Namboole.\nOmwoleso gwakubeerawo okutandika ku Lwokutaano nga February, 14 okutuuka ku Ssande nga February16 era nga mu nnaku zino wategekeddwaawo emisomo munaana buli lunaku egitandika ku ssaawa 3:00 ez'oku makya ng'okugyetabamu osasula 20,000/- olunaku ate n'akawungeezi okutandika ku ssaawa 11:00 okutuusa ku 1:00 wabeerewo omulala gumu ogw'obwereere.\nAbasomesa balondeddwa okuva mu bitongole ebikola ku bulimi n'obulunzi kwossa abalimi n'abalunzi abaddukanya ffaamu zaabwe nga bizinensi okusobola okukuwa obukodyo bw'okutambuza ffaamu yo nga bizinensi ofune ssente.\nDr. Jolly Kabirizi: Mukugu mu ndiisa y'ensolo n'okulundira awafunda ng'essira waakulissa ku ngeri y'okukozesa kasasiro amalagala ga lumonde, ebisoolosoolo, kalimbwe, ebikuta by'ebikajjo, ebikuta by'amatooke n'ebirala.\nDr. Arthur Tumwine: Musazi wa nsolo era agenda kutunuulira ebikwata ku bulamu bw'ente. Bano bagenda kusomesa ku Lwomukaaga okutandika ku ssaawa 8:00 okutuusa ku 10:00 ez'olweggulo.\nEdward Lutaakome: Mukugu mu kunoonyereza ku by'emmwaanyi era agenda kusomesa ku ngeri y'okwongera omuwendo ku mmwaanyi okutandikira ku musiri.\nDr. Godfrey Kagezi: Mukugu okuva mu kitongole kikola ku kunoonyereza ku mmwaanyi mu Uganda ekya National Coffee Research Institute ekikolera wansi wa NARO. Bano baakusomesa ku Lwokutaano ku ssaawa 3:00 okutuusa ku 5:00 ez'oku makya ne ku Ssande okutandika ku ssaawa 8:00 okutuusa ku 10:00 ez'olweggulo.\nDr. Emma Naluyima (Maama pig): Muwawo wa nsolo era mulunzi wa mbizzi ku ffaamu ye esangibwa e Bwerenga-Ntebe. Agenda kusomesa engeri gy'okamula ssente mu mbizzi ng'otandikira ku kulonda olulyo n'okulwanyisa obulwadde.\nChristopher Mulindwa: Mukugu mu kunoonyereza ku bulunzi bw'embizzi n'obulamu. Dr. Naluyima ne Mulindwa baakusomesa ku Lwokutaano okutandika ku ssaawa 3:00 okutuusa ku 5:00 ez'oku makya.\nAli Kiyaga: Mukugu mu bulunzi bw'ebyennyanja era mulunzi wa byennyanja mu Sanga Fish farm. Agenda kusomesa ku kulunda n'okufuna mu byennyanja.\nOwori Odende: Mukugu mu kulunda ebyennyanja. Ono ne Kiyaga baakusomesa ku Lwokutaano okutandika ku ssaawa 3:00 - 5:00 ez'oku makya.\nGrace Bwogi: Mukugu mu kulunda embuzi e Rakai ng'alina embuzi ezisoba mu 400.\nDr. James Muwanga: Musawo alongoosa ebisolo okuva mu Makerere yunivasite era nga mulunzi e Ssembabule nga y'akulira ffaamu ya Ssembeguya Uganda Estates. Ono waakwegatta ku Bwogi okusomesa obulunzi bw'embuzi nga baakusomesa ku Lwokutaano ku ssaawa 3:00 - 5:00 ez'oku makya ne ku Lwomukaaga okutandika ku ssaawa 8:00 - 10:00 ez'olweggulo.\nBashir Mayiga: Mmuwanguzi w'empaka z'omulimi asinga 2016 era omulimi w'obutunda omukuukuutivu y'agenda okukulemberamu omusomo guno okuwa abalimi amagezi g'okulima obutunda mu ngeri ennyangu.\nPaul Buyungo: Ono naye mulimi wa butunda era agenda kusomesa abalimi ku bulwadde obutawaanya obutunda n'engeri gy'osobola okubulwanyisa. Bano bagenda kusomesa ku Lwokutaano okutandika ku ssaawa 8:00 - 10:00 ez'olweggulo ne ku Lwomukaaga okutandika ku ssaawa 8:00 - 10:00 ez'olweggulo.\nSsaalongo Robert Sserwanga: Mukugu mu by'okulunda enkoko okuva mu kitongole kya Agrarian Systems e Wakaliga mu Kampala.Dr. Samuel Ssewagudde: Musawo mukugu mu by'okuliisa enkoko okuva mu Trouw Nutrition okuva mu Budaaki. Bano baakusomesa ku Lwokutaano okutandika ku ssaawa 8:00 - 10:00 ate guddibwemu ku Ssande okutandika ku ssaawa 3:00 - 5:00 ez'oku makya.\nChris Magezi: Y'omu ku bakulira kkampuni ya Chammprisa International abatuusa emmere y'enkoko esinga omutindo era emu ku kkampuni ezaatadde ssente mu mwoleso gwa Harvest Money. Bano baakusomesa okulunda enkoko nga bizinensi ku Lwokutaano okutandika ku ssaawa 8:00 -10:00 ez'olweggulo.\nBruce Benywanira: Ono mulimi wa lusuku olunene ddala mu disitulikiti y'e Isingiro ng'agenda kukuwa obukodyo bw'okulima amatooke nga bizinensi.\nSsaalongo Washington Mugerwa: Musomesa mutendeke era mulimi e Bwerenga-Entebbe. Agenda kusomesa obulimi bw'amatooke nga bizinensi ng'essira waakulissa ku kulwanyisa akawuka akakaza ebitooke nga weeyambisa ekigimusa ky'osobola okukola okuva mu butonde. Bano baakusomesa okutandika ku ssaawa 8:00 - 10:00 ez'olweggulo ne ku Lwomukaaga okutandika ku ssaawa 3:00 okutuusa ku 5:00 ez'oku makya.\nProf. Diana Nambatya Nsubuga: Ono mukugu mu kukola ebijimusa eky'obutonde mu Ugda era waakusomesa ku ngeri y'okulimira awafunda n'okusomesa abatu engeri gye kikolebwamu.\nHarriet Nakabaale: Mukugu mu kuteekateeka ennimiro z'awafunda mu kutiya, ebisawo, ebipipa, ebidomola n'ebirala. Baakusomesa ku Lwokutaano okutandika ku ssaawa 8:00 - 10:00 ez'olweggulo.\nSteven Kunihira ( Mr. Bee): Mukugu mu kulunda enjuki okuva mu kitongole kya NARO. Waakusomesa ku Lwomukaaga okutandika ku ssaawa 3:00 - 5:00 ez'oku makya.\nDr. Charles Lagu: Y'akulira ekitongole ekikola ku kuzaazisa n'okwazisa endyo mu Uganda. Waakusomesa ku Lwomukaaga okutandika ku ssaawa 3:00 - 5:00 ez'oku makya.\nAbel Kiddu: Mulimi wa butiko e Makindye mu Kampala. Waakisomesa ku Lwomukaaga okutandika ku ssaawa 3:00 - 5:00 ez'oku makya.\nJoseph Male: Mukugu era akola n'ekitongole kya Holland Green Tech. Waakusomesa okutandika ku ssaawa 8:00 - 10:00 ez'olweggulo.\nDavid Ochama: Mukugu mu by'emiti okuva mu NARO era agenda kusomesa okulima emiti gy'ebibala nga Ovakedo, emiyembe n'ebirala. Waakusomesa ku Ssande okutandika ku 3:00 - 5:00 ez'oku makya.\nMusubi Farm: Abagiddukanya bagenda kusomesa abalimi ennima ya ovakedo, enkungula n'engeri y'okufunamu ssente ku Ssande okutandika ku ssaawa 8:00 - 10:00 ez'olweggulo.\nEnsonga 5 lwaki omwanawo olina okumusasulira okugenda okulambula\nMukomye okusuulira abakozi abaana bammwe


Bukedde Online - Abazadde basobeddwa olw'omwana waabwe okuyubuka\nAbaatemyetemye ssemaka ne banyaga poliisi ebasuuzizza omunyago\nAdded 12th November 2019\nAbazadde basobeddwa olw'omwana waabwe okuyubuka olususu buli olukya naye nga tebamanyi kimuluma. Bagamba nti omwana waabwe yafuna embeera eno oluvannyuma lw'okugemebwa.\nFaith Nyachwo maama wa Elijah Musasizi ng'amusitudde mu ddwaaliro e Kiruddu.\nABAZADDE b'omwana ow'emyaka esatu Elijah Musasizi batabuddwa olw'ekimbe ekitandise okuyubula omwana waabwe olususu.\nWilson Musasizi kitaawe w'omwana ono omusawo mu ddwaaliro e Bombo agamba nti mutabani waabwe okutandika okuyubuka olususu kyatandika mwezi guwedde nga baakamala okumugemesa olukusense.\nYagambye nti baasooka ne bamutwala e Naggalama mu ddwaaliro gy'abadde ajjanjabibwa kyokka embeera ne yeeyongera okutabuka olususu lwonna ne lutandika okuva ku mubiri.\nAgamba nti mu ddwaaliro e Naggalama abasawo baamwekebejja naye era ekivaako ekizibu kino tebaakifuna.\nOlususu lw'omwana ono lwatandika nga lulinga lwe bayiiridde amazzi agookya kyokka kati embeera gy'alimu mbi kuba olususu lwonna lwayubuka. Abasawo kati basazeewo ebiwundu okubisibako bandegi okuziyiza obuwuka okumutuuka ku mubiri.\nMusasizi nga bw'afaanana mu mugongo.\nFaith Nyachwo nga ye maama w'omwana nga naye musawo mu ddwaaliro lino, agamba nti, kyamuyitiriddeko kuba tamanyi kituufu kiruma mwana we.\nAbazadde bano bagamba nti kirabika omubiri gw'omwana waabwe gwagaana okumanyiira eddagala eryamukubwa mu kubagema.\nMary Awinjo, muganda wa Nyachwo yagambye nti tewali amanyi kituufu ku kirwadde ekimuluma kubanga baagemesa abaana basatu kyokka omu ye yafunye obuzibu buno ng'abalala bonna embeera y'emibiri gyabwe terina buzibu.\nDr Richard Idro mu ddwaaliro e Mulago oluvannyuma lw'okulaba omwana ono, yawakanyizza ebigambibwa nti omwana yandiba nga yakosebwa ddagala lye baabakuba nga babagema n'ategeeza nti ebbanga liyisewo ng'okugema kuwedde.\nYagambye nti omwana yeetaaga kusooka kwekebejjebwa bakugu abakwataganya ebyensusu okuzuula ekituufu ekimuluma. Wano we yasabidde bazadde bw'omwana ono okubatwala e Kiruddu basobole okuzuula ekiruma omwana waabwe.\nBobi Wine atandisewo kampeyini\nBobi Wine akolokose Mmengo ng'akuba abadigize emiziki e Busaabala\nMmengo erumirizza Bobi Wine okwagala okubba ettaka lya Kabaka mu lukujjukujju


Zabbuli 29 LCB - Psalmii 29 NTLR | Biblica América Latina\nZabbuli 29 LCB - Psalmii 29 NTLR\n1Mutendereze Mukama, mmwe abaana b’ab’amaanyi.\nMutendereze Mukama n’ekitiibwa n’amaanyi.\n2 Mutendereze Mukama n’ekitiibwa ekisaanira erinnya lye;\nmusinze Mukama mu kitiibwa eky’obutukuvu bwe.\n3 Eddoboozi lya Mukama liwulirwa ku mazzi;\nKatonda ow’ekitiibwa abwatuka,\nn’eddoboozi lye ne liwulirwa ku mazzi amangi.\n4 Eddoboozi lya Mukama ly’amaanyi;\neddoboozi lya Mukama lijjudde ekitiibwa.\n5 Eddoboozi lya Mukama limenya emivule;\nMukama amenyaamenya emivule gya Lebanooni.\n6 Aleetera Lebanooni okubuukabuuka ng’akayana,\nne Siriyooni[a] ng’ennyana y’embogo.\n7 Eddoboozi lya Mukama\nlibwatukira mu kumyansa.\n8 Eddoboozi lya Mukama likankanya eddungu;\nMukama akankanya eddungu lya Kadesi.\n9 Eddoboozi lya Mukama linyoolanyoola emivule,\nn’emiti mu bibira ne gitasigalako makoola.\nMu Yeekaalu ye, abantu bonna boogerera waggulu nti, “Ekitiibwa kibe eri Mukama!”\n10 Mukama atuula waggulu w’amataba ku ntebe ye ey’obwakabaka.\nMukama ye Kabaka afuga emirembe gyonna.\n11 Mukama awa abantu be amaanyi;\nMukama awa abantu be emirembe.\n29:6 Siriyooni linnya eribbulwa mu bitundu bya Kalumooni. Kalumooni ye yali ensalo ey’omu bukiikakkono obw’ensi ensuubize\nLCB : Zabbuli 29


Bukedde Online - Prisons ezzeemu okutigomya NIC mu liigi y'okubaka.\nDENIS ONYANGO: Afunye kavvu wa bukadde 11...\nBatantu aweze okuttira Kasakwa mu miguwa...\nUPDF 37-40 UCU\nPolice 29-25 KCCA\nPrisons 37-33 NIC\nMu kibinja eky’okubiri:\nBlue Stars 30-29 Maroons\nPosta 53-06 Kibwa\nWOB 42-27 KU\nRedStar 31-22 International\nEKYA Prisons okukuba NIC mu liigi y’eggwaga ey’okubaka kati kivudde mu kugwiira lulabika lufuuse lukuunya.\nOmulundi ogw’okusatu ogw’omuddiring'aanwa Prisons teyalabizza ku baggya baabwe aba NIC ku njuba bwe yabakubye ku ggoolo 37-33 mu liigi y’eggwanga ey’okubaka ku lwomukaaga nga June 4, 2016 e Namboole.\nNIC yazze eyagala kwesasuza n’okukoma ku jjoogo lya Prisons erirabika nti lyeyongera kula oluvanyuma lw’okubakuba ne basuuza ekya liigi ku nkomerero y’omwaka oguwedde ku ggoolo 40-39.\nKu ggoolo ze zimu Prisons yazemu okulabya NIC ennaku ku fayinolo y’empaka z’okubaka eza kirabu z’amawanga g’obuvanjuba bwa Africa Uganda ze yategese mu April era bwetyo (Prisons) nesitukira mu kikopo kino omulndi ogusooka.\nMu mirala egyasoosewo, Police yakakanye ku KCCA negikuba ku ggoolo 29 ku 24 ne UCU olunaku yalutandise nga kuwuttula UPDF ku ggoolo 40 ku 37. Mu kibinja eky’okubiri Posta etendekebwa Rosette Kaala yakutte Kibwa obujjega negikomerera ggoolo 53-6.\nOkulwanira ebifo ku kimeeza kya liigi y'okubaka


Akulira bannakibiina kya NRM ebweru w'eggwanga adduukiridde abakoseddwa covid 19 e Luweero\nSSENTEBE wa disitulikiti ya Luweero Ronald Ndawula asiimye abantu olw'okwerumya ne bagondera amateeka g'okulwanyisa corona virus n'aberekerezza okuyamba abakoseddwa n'abali mu buzibu olw'ekirwadde kino.\nYasinzidde ku kitebe kya disitulikiti e Luweero ng'akwasibwa ttani z'obuwunga munaana okuva eri akulira banna NRM abali ebweru w'eggwanga Haji Abbey Walusimbi ng'ali wamu ne mikwano gye omuli Cedrick Singleton owa kampuni ya Black Market Records USA etumbula abayimbi n'omuyimbi Angella Katatumba n'agamba bwe banaakwatira awamu n'okugondera ebiragiro by'abasawo ekirwadde bajja kukituula kunfeete.\nNdawula yasiimye abantu sekinnoomu n'amakampuni agazzenga gabawa obuyambi bwe batuusa ku bantu kyokka n'asaba gavumenti okwongera okubadduukirira kuba obwetaavu bukyali bungi era abantu bagira kubalyamu maaso nga babakanda emmere.\nHaji Walusimbi yategeezezza nti akyakunga banne okwongera okuleeta obuyambi nga baanukula omulanga gwa pulezidenti Museveni bannayuganda baleme kufa njala mu kiseera kino ekya covid 19 n'asiima abantu olw'okukozesa akaseera kano ne balima emmere n'abaana baabwe ekigenda okulwanyisa enjala n'obwavu ng'ate bwe bayiga emirimu kuba ebiseera ebisinga babaddenga mu masomero.\nYagambye nti emmere ayagala eweebwe bannaddiini kuba be basinga okumanya abali obubi n'abantu naddala mu byalo abasinze okukosebwa naddala abakadde, abaliko obulemu n'endwadde endala nga mukenya.\nHajji Walusimbi yateegezezza nti ku Lwokutaano lwa wiiki eno agenda Mbale ne Buduuda okutwalira abaayo obuyambi bw'emmere n'oluvannyuma ayolekera Gulu gy'anaava okugenda e Masaka, Butamba ne Gomba okutwalira abantu obuyambi bw'emmere gy'abasakidde


POLIISI y’e Kitebi ekutte omusajja kaggwa ensonyi eyakkakkanye ku mwana kiggala (kasiru) ow’emyaka 13 n’amukaka akaboozi.\nJimmy Kalyango 34 omutuuze w’e Kabowa mu zooni ya Ssembule B y'akwatiddwa oluvannyuma lw’okutwala omwana Firidausi Nanteza ow’emyaka 13 ng’ono kiggala n’amukaka omukwano.\nKalyango okukwatibwa waliwo omutuuze Asman Kawooya eyabadde ali ku atambula amakubo ge eyawulidde kassiru ng’alaajanira mu kiyumba ekikadde okumpi n’oluguudo lw’eggaali y’omukka mu Ndeeba.\nYayanguye okulingiriza mu kiyumba era kwekusanga Kalyango nga yeebase ku Nanteza ng’ate ali bukunya kwekukuba enduulu abatuuze ne beesomba, baakutte Kalyango ne bamuyisaamu ensambaggere n’empi era Kawooya yayanguye okukubira poliisi y’e Kitebi essimu eyazze n’emutaasa ku batuuze n’atwalibwa ku poliisi e Kitebi gyakuumirwa kati.\nNanteza mu lulimi lw’okugezesa yalaze nga bulijjo Kalyango bw’agezaako okumusooberera okumukozesa wabula ng’adduka okutuusa bweyamukwasizza n’amukozesa, ono yatwaliddwa ku ddwaaliro lya poliisi erya May fair e Najjanankumbi n'akeberebwa era nekizuulibwa nga yakozeseddwa mu by’omukwano.\nAkulira ba mbega ku poliisi e Kitebi Francis Kateega ategeezezza agamba nti bamaze okukasa nti Kalyango yasobezza ku Nanteza nti era kati banoonya muntu anaabayambako okutaputa olulimi lwa Nanteza olwa ba kiggala, olwo Kalyango atwalibwe mu kkooti avunaanibwe ogw’okusobya ku mwana atanetuuka oguli ku fayiro SD: 30/16/03/16.


President Museven awadde abaazirwanako amagezi – muve mu by’okulinda okuwebwa obuweebwa – CBS FM\nPresident Museven awadde abaazirwanako amagezi – muve mu by’okulinda okuwebwa obuweebwa\nSsaabaminister Robinah Nabbanja ng’alambula ennyiriri z’abasirikale ku lunaku lw’abazira\nPresident wa Uganda Yoweri Kaguta Museveni, alabudde abaazirwanako okukomya okukaaba n’okusuubira okuweebwa obuwebwa, nti wabula beyambise enkola za government eziriwo okwekulakulanya.\nPresident Museveni, agamba nti NRM, yalina ebigendererwa 10, okuli enkulakulana, okufunira banna Uganda emirimu, okutumbula ebyamakolero, obutale, ebyobulambuzi, ebyobulimi, okulwanyisa enguzi n’okuteekawo enkola ya demokulasiya owekimemmette, era nti byakyataddeko essira okubituukiriza.\nObubaka buno abutisse ssaabaminister, Robinah Musaafiri Nabbanja, ku mikolo gy’okujjukira abazira b’eggwanga n’okusiima abaliko eby’omuwendo byebakoledde eggwanga, ku mikolo egiyindidde e Kololo.\nPresident Museven agambye nti bwakubamu tooki alaba nti government ye etambulidde ddala bulungi, kyokka naasaba abantu naabazirwanako, okukozesa enkola ya parish development model, okwekulakulanya bave mu kukaaba obwavu obusukiridde,n’okulinda government okubawa sente mu mpeke.\nMwami Museveni mu bubakwe era ategezezza nti banna Uganda, basanidde okwongera okuwagira entekateeka za Uganda okukola emikago naamawanga amalala, nti kuba kyekigenda okuyambako mu kutumbula n’okufunira Uganda obutale bwensi yonna.\nJim Muhwezi, minister w’obutebenkevu asabye abalwanyi abawumudde okufuna eby’okukola baleme okwenyigira mu bikolwa ebyobulebe eri government.\nMinister avunanyizibwa ku nsonga z’akanyigo ke Luweero, Alice Kaboyo, agambye nti abantu abasoba mu 6,800 bebakawebwa akasiimo olw’ebyo byebaakola okuleeta government eno mu buyinza.\nFred Enanga omwogezi wa police yoomu ku bafunye omudaali\nHajji Ediriisa Ssenduga, ssentebe waabazirwanako mu kanyigo ke Luweero, avumiridde ekitta abantu, okusiiwuka kwempisa mu basirikale, ekizibu kyenguzi ekyeyongedde mu ggwanga ensangi zino, nagamba nti kyetaagisa amannya g’abalyi b’enguzi gabeere nga gaalangirirwa mu lwatu, enguzi ekendeereko.\nMaj Gen John Yigumba, nga yakulembeddemu okusoma amannya g’abantu abakwasiddwa emidaali,agambye nti president Museveni mu buyinza obumuweebwa ssemateeka weggwanga, yasazeewo okuwa abantu 82 emidaali egy’abazira okubasiima obuwereza nga kuno kuliko egya Civilian National independence medal, abantu 34, Nalubaale medal abantu 17, abaweerezza mu maggye 5.\nWaliwo omutendera gwemidaali eri abo abalwana mu lutalo lwa kanyigo ke Luweero 18, sso nga waliwo naabakoledde eggwanga emirimu egyenjawulo bali 24.\nSaabaminister Nabbanja, yabakwasizza emidaala egyo.\nUganda ekuzizza olunaku lwabazira olw’omulundi ogwe 21 okuva mu mwaka gwa 2001, parliament lweyayisa etteeka erikakasa nti buli nga 9 June, Uganda yakukuza olunaku luno okujjukira abazira abaaafira mu nsiko mu lutalo olwekiyeekera olwakulemberwamu aba NRA olwakomekerezebwa nga 26 January 1986.\nSsaabaminister Robinah Nabbanja ng’aganzika ekimuli ku ntaana ya Yusuf Lule e Kololo\nMu kusooka nga tanaba kwetaba ku mikolo gino, ssaabaminister Nabbanja, ku lwa president atadde ekimuli ku ntaana yeyali president wa Uganda, Prof Yusuf Lule, eyaziikibwa ku kisaawe kino, ng’akabonero akokumujjukira obuzira n’obuwerezabwe eri eggwanga lye.\nSsabaminister Nabbanja era yalambudde omwoleso n’emirimu ejikolebwa abakyala naabaana baabaaliko abasirikale.


Engeri y’Okubudaabudamu Oyo Afiiriddwa\nBISOME MU Afrikaans Albanian Amharic Armenian Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Biak Bicol Bislama Bulgarian Cakchiquel (Central) Cambodian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chokwe Chol Cibemba Cinyanja Croatian Czech Dangme Danish Drehu Dutch Efik English Estonian Ewe Fijian Finnish Fon French Ga Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Kurdish Kurmanji (Caucasus) Kurdish Kurmanji (Cyrillic) Kwangal Kwanyama Lamba Lhukonzo Lingala Lithuanian Lucholi Luganda Lunda Lunyankore Luo Luswayiri Luswayiri (Congo) Luvale Luwalabu Macedonian Macua Malagasy Malay Malayalam Maltese Mam Mambwe-Lungu Marathi Mauritian Creole Maya Mazatec (Huautla) Mizo Mongolian Moore Myanmar Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Ngangela Nias Norwegian Nyungwe Nzema Ossetian Otetela Pangasinan Papiamento (Aruba) Papiamento (Curaçao) Persian Pidgin (Cameroon) Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Russian Samoan Sango Saramaccan Sena Sepedi Serbian Serbian (Roman) Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tshiluba Tshwa Tsonga Turkish Tuvaluan Twi Tzeltal Tzotzil Ukrainian Umbundu Urdu Urhobo Uruund Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\nWali obaddeko mu mbeera nga mukwano gwo afiiriddwa naye nga tomanyi ngeri ya kumubudaabudamu? Oluusi tubulwa eky’okwogera oba eky’okukola n’ekivaamu ne tusirika busirisi. Naye waliwo bye tusobola okukola okubudaabuda omuntu afiiriddwa.\nOluusi weetaaga kubeerawo bubeezi n’okumugamba ebigambo ebitonotono gamba nga “Kitalo nnyo!” Mu mawanga agamu, omuntu abudaabudibwa bw’omugwa mu kafuba oba bw’omukwata ku kibegaabega. Bw’aba aliko ky’ayagala okukugamba, muwulirize bulungi. N’ekisinga obukulu, baako ky’okolera ab’omu maka g’omuntu afiiriddwa gamba ng’okubayambako ku mirimu, okulabirira abaana, n’okuteekateeka eby’okuziika. Ebikolwa ng’ebyo bisinga okwogera obwogezi.\nOluvannyuma lw’ekiseera, oyinza okwogera ku birungi omugenzi by’abadde akola. Emboozi ng’eyo eyinza n’okuleeta akaseko ku matama g’oyo afiiriddwa. Ng’ekyokulabirako, omukyala ayitibwa Pam, eyafiirwa omwami we emyaka mukaaga egiyise agamba nti: “Oluusi abantu bambuulira ebintu ebirungi omwami wange bye yakolanga era ekyo kindeetera okuwulira obulungi.”\nEky’ennaku, kizuuliddwa nti omuntu afiibwako nnyo bw’aba yaakafiirwa naye oluvannyuma lw’ekiseera kitono mikwano baddayo ku mirimu gyabwe ne bamwerabira. N’olwekyo kiba kirungi okweyongera okuwuliziganya ne mukwano gwo eyafiirwa. * Bangi basiima nnyo bwe bafiibwako bwe batyo era kibayamba okuguma.\nLowooza ku Kaori, abeera e Japaani eyafiirwa maama we ate oluvannyuma lw’ebbanga lya mwaka nga gumu n’afiirwa muganda we omukulu. Agamba nti, mikwano gye beeyongera okumubudaabuda. Omu ku mikwano gye ayitibwa Ritsuko omukulu okumusinga yamusuubiza obutamuva ku lusegere. Kaori agamba nti: “Mu kusooka ekyo tekyansanyusa kubanga nnali saagala muntu yenna adde mu kifo kya maama, era nnali sisuubira nti waliwo omuntu yenna ayinza okubeera nga maama. Kyokka olw’engeri Ritsuko gye yampisaamu, yafuuka nga maama wange. Buli wiiki, twagendanga ffenna okubuulira ne mu kusinza. Yankyazanga ne tunywako ka caayi, yandeeteranga emmere, era yampeerezanga amabaluwa ne kaadi. Ritsuko yambudaabuda nnyo.”\nWayiseewo emyaka 12 bukya maama wa Kaori afa era kati Kaori n’omwami we babuulizi ab’ekiseera kyonna. Kaori agamba nti: “Ritsuko akyanfaako. Buli lwe nzirayo eka, mmukyalira ne tunyumya.”\nOmuntu omulala eyaganyulwa mu kubudaabudibwa ye Poli, Omujulirwa wa Yakuwa abeera mu Cyprus. Omwami we yali wa kisa nnyo era yateranga okukyaza bannamwandu ne bamulekwa ne baliirako wamu. (Yakobo 1:27) Eky’ennaku, omwami wa Poli yafuna ekizimba ku bwongo era n’afa ng’alina emyaka 53. Poli agamba nti: “Nnafiirwa omwami wange omwagalwa gwe nnali mmaze naye emyaka 33 mu bufumbo.”\nBaako ky’okola okuyamba abo abali mu nnaku\nOluvannyuma lw’okuziika omwami we, Poli yasengukira mu Canada ne mutabani we ayitibwa Daniel ow’emyaka 15. Nga bali eyo, beeyongera okugenda mu nkuŋŋaana z’Abajulirwa ba Yakuwa. Poli agamba nti: “Abajulirwa ba Yakuwa ab’omu kibiina ekyo baali tebamanyi bizibu bye twafuna naye batufuula mikwano gyabwe era baatuyamba nnyo. Obuyambi obwo bwajjira mu kiseera mutabani wange we yali yeetaagira ennyo okubeera ne kitaawe. Ab’oluganda abaalina obuvunaanyizibwa mu kibiina ekyo, baali bafaayo nnyo ku Daniel. Omu ku bo yayitanga Daniel okuzannyirako awamu n’abalala akapiira.” Ekyo kyayamba Poli ne mutabani we okuguma.\nMu butuufu, waliwo ebintu bingi bye tusobola okukola okubudaabuda abo abali mu nnaku. Bayibuli nayo etubudaabuda ng’etuwa essuubi ery’ebiseera eby’omu maaso.\n^ lup. 6 Abamu balamba ku kalenda yaabwe olunaku mukwano gwabwe lwe yafiirwa kibajjukize okumubudaabuda.\nAbafu Bajja Kuddamu Okuba Abalamu!\nEkisuubizo ekyo kirituukirira?


Bukedde Online - Amagye ga Gavumenti ya Ethiopia gasse 750 mu Klezia\nBy ADDIS ABABA, Ethiopia\nBannaddiini mu kuziika omugenzi Kibuuka Musoke.\nABANTU 750 ababadde beekwese mu Klezia bazingiddwaako amagye ne battibwa kirindi. Abamu baasangiddwa wabweru ne babakaka okudda munda mwe baabasasiridde amasasi. Ku bantu ababalirirwa mu 1,000 basseeko 750 omulundi gumu.\nBino byabadde mu Klezia y'Abasodokisi eya Oriental Orthodox Church mu bitundu by'abayeekera ba Tigray abalwanagana ne Gavumenti ya Ethiopia, okusinziira ku katabo k'amawulire ga Catholic World Report.\nAmawulire galaga nti, amagye ga Ethiopia n'abalwanyi abapangise, baalumba Klezia ya Church of Our Lady Mary of Zion mu kibuga Axum gye baasanga abakkiriza abaludde nga bagyewogomyemu olutalo ne babazingiza.\nAbamu baagezezzaako okudduka ne babakaka okudda munda n'abaasangiddwa wabweru ne babazza munda ne babasasira amasasi agasse abasinga obungi abalala ne basigala ku bisago.\nBaalagidde abatafudde bafulume ne bakikola wabula olwatuuse wabweru nabo baabakubye amasasi nga balaba.\nAbaawonyewo baasigazza bisago gattako abatonotono abaagudde okulowoozesa abatemu nti bafudde. Waliwo n'abeemuludde ne babasindirira amasasi agaabasse kyokka mu abo waliwo abaabuliddeyo nga tebakoseddwa.\nAxum mu mambuka ga Ethiopia, kya byafaayo ekyogerwako bwe kirimu amayinja abiri okwawandiikibwa amateeka ekkumi (Ark of the Covenant). Mu Klezia ya Our Lady Mary of Zion, abagoberezi bangi balowooza nti amayinja agalimu geego gennyini\nera gakuumwa butiribiri.\nMu birala ebisuubirwa okubaayo gwe muggo gwa Aaron ogw'ebyafaayo ebyagala okwefaananyiriza eby'omuggo gwa muganda we Musa.\nAmawulire ga Church Times UK ag'e Bungereza, abakkiriza abamu okugenda ku Klezia eno baayagala kugikuuma olw'ebyafaayo byayo bagiwonye olutalo lw'abayeekera abalwana ne Gavumenti ya Ethiopia.\nBuli ludda luludde nga lwagala okwezza ekifo ekyo olw'ebyobulambuzi ebikirimu nga bivaamu ssente olw'abalamazi abangi.\nAbayeekera bagamba nti ekyawalirizza Gavumenti ya Ethiopia okulumba Klezia eno kwagala kwezza kitundu ekyo oba okuggyayo amayinja gatwalibwe mu kibuga ekikulu Addis Ababa.\nTekinnamanyika oba obulumbaganyi obwabaddewo ku Lwokubiri lwa wiiki ewedde, ebyafaayo ebyo byatwaliddwa.\nGye buvuddeko, ekibiina ky'amawanga amagatte ekya United Nations (UN) kyalabula\nokuggula emisango gy'ekittabantu ku bakulembeze ba Ethiopia be balumiriza okutirimbula abantu mu nfo za bakyewaggula ba Tigray ne battiramu n'abantu ba bulijjo.\nKatikkiro wa Ethiopia, Abiy Ahmed okuva mu November w'omwaka oguwedde abadde\nalwanagana ne bakyewaggula abaagala okwesala ku Ethiopia.\nOmukulembeze wa bakyewaggula, Debretsion Gebremichael agamba nti bajja kufa olw'amaanyi ga Ethiopia g'ebakubisa abalisigalawo balifuna obwetwaze bw'ekitundu kyabwe bwe kiribeera kisobose.\nPaapa Francis waakwogerako n'abe disitukiti y'e Bugiri\nOmujaasi bamummye omukazi n'akuba abantu 6 amasasi, 3 bafiiriddewo\nAbatamiivu bakubye omupoliisi ne bamwasa omutwe\nPoliisi y'e Wankulukuku eronze omwana\nPoliisi y'e Mpigi etubidde ne kiggala


Bukedde Online - Omusajja sobezza ku bbujje\nFr. Ssajjabbi annyonnyodde obulombolombo obukoleddwa ku Ssaabasumba...\nKalidinaali Emmanuel Wamala akungubagidde Ssaabasumba Lwanga...\nOmugenzi Ssaabasumba Lwanga waakuziikibwa abantu 500\nEnteekateeka z'okuziika Ssaabasumba Lwanga zigenda mu maaso\nOmusajja sobezza ku bbujje\nOmutaka Mazige alonze olukiiko lw'ekika olupya\nOw'e Nateete kata bamugajambule olw'eddogo\nOMUSAJJA omugwenyufu akkakkanye ku bbujje ery’omwaka gumu n’alisobyako. Godfrey Kinaalwa (waggulu), omutuuze w’e Ndeeba mu Tomusange zooni ye yakoze ekikolwa kino.\nOMUSAJJA omugwenyufu akkakkanye ku bbujje ery’omwaka gumu n’alisobyako.\nGodfrey Kinaalwa (waggulu), omutuuze w’e Ndeeba mu Tomusange zooni ye yakoze ekikolwa kino. Jjajja w’omwana (Christine Naggayi) yategeezezza nti Kinaalwa asula ku muliraano gwabwe yabadde azannyisa omwana ono nga bw’amusitula mu bbanga kyokka bwe yalabye nga tewali amulaba n’amusobyako.\n“Nabadde mu nnyumba ne ndaba Kinaalwa ng’azannyisa omwana amubuusa mu bbanga naye nagenze okuddamu okulaba omwana ng’alina omusaayi mu ngalo ne ndowooza nti osanga ggirita y’emusaze kyokka n’agenze okulaba ng’ate guva mu bitundu bye bya kyama ate nga ne Kinaalwa talabikako,” Naggayi bwe yagambye.\nOmutuuze Hajati Zamu Namakula yagambye nti oluvannyuma lwa Kinaalwa okusobya ku mwana, yadduse wabula n’akomawo akawungeezi abatuuze ne bamukwata era poliisi n’eyitibwa.\nOmwogezi wa poliisi mu Kampala n’emiriraano, Ibin Ssenkumbi yategeezezza nti omusawo wa poliisi yakakasiza nti omwana ddala yasobezeddwaako, entegeka ne zikolebwa okutwala Kinaawa okukeberebwa omusaayi okuzuula oba aliana akawuka ka siriimu n’okumukebera omutwe. Yaguddwaako omusango gw’okusobya ku mwana ku fayiro SD: 30/06/06/ 2013.\nBbiici ya Jose Chameleone kati bagisimamu musenyu\nEnsobi abasajja ze bakola mu kwambala\nAbasezi: Lwaki beeyongera bweyongezi sso ng'ensi ekuze?\nBesigye ne banne babakkirizza okuwaayo ebirowoozo ku kulonda\nUganda emezze South Afrika n'esitukira mu ngule y'empaka za Golf wa Afrika\nLukwago asonyiye Mao\nFr. Ssajjabbi annyonnyodde ...\nOMUSUMBA Severus Jjumba bwe yabadde tannatandika Mmisa ya kusabira mwoyo gwa Ssaabasumba Dr. Cyprian Kizito Lwanga...\nKalidinaali Emmanuel Wamala...\nKALIDINAALI Emmanuel Wamala akungubagidde Ssaabasumba Dr.Cyprian Kizito Lwanga eyamuddira mu bigere n'alaga ennyiike...\nOmugenzi Ssaabasumba Lwanga...\nENTEEKATEEKA z'okuziika Ssaabasumba Dr .Cyprian Kizito Lwanga ziwedde, olukiiko oluzikolako bwe lutegeezezza ng'...\nEnteekateeka z'okuziika Ssa...\nENTEEKATEEKA z'okuwerekera Dr. Cyprian Kizito Lwanga abadde Ssaabasumba w'essaza ekkulu erya Kampala zigenda mu...\nAbabaka abayonsa bagaaniddw...\nABABAKA abayonsa bagaaniddwa okwetaba mu lusirika lw'akabondo ka NRM aka palamenti enkya e Kyankwanzi, wabula...\nKalidinaali Emmanuel Wamala akungubag...


Bukedde Online - Kaamulali mmutunda bweru ne nfuna ekiwera\nEmmotoka z'obwannanyini zizzeemu okutambula\nYinginiya w'ekizimbe ekyatta abantu e Kansanga bamusomedde emisango...\nEyavunaanibwa ne RDC Sakwa naye ayimbuddwa\nKaamulali mmutunda bweru ne nfuna ekiwera\nBwanamukulu essira alitadde ku kulima butunda...\nAdded 23rd October 2017\nOKULIMA kaamulali mulimu ogusoboka ate nga tegukandaaliriza kuba oluvannyuma lw’emyezi esatu oba otandise okukwata ku nnusu\nKibirige ng’apakira kaamulali gw’aweereza ebweru mu bookisi\nLeero EDWARD SSERINNYA akuwandiikidde ku Leonard Kibirige nnannyini\nOrange Farm esangibwa mu kabuga k’e Kyamuliibwa mu disitulikiti y’e Kalungu, yasalawo okulima kaamulali.\nOKULIMA kaamulali mulimu ogusoboka ate nga tegukandaaliriza kuba oluvannyuma lw’emyezi esatu oba otandise okunoga.\nWabula okumufunamu olina okumulima ekiseera kyonna ne kikuwa enkizo okusanga akatale ak’enjawulo akalungi n’akabi.\nLeonard Kibirige nnannyini Orange Farm esangibwa mu kabuga k’e Kyamuliibwa mu disitulikiti y’e Kalungu, yasalawo okulima kaamulali ng'omulimu era w’omutuukirako ekiseera kyonna abeera naye.\nKibirige yagambye nti, kino okukituukiriza olina okuba ng’osimba kaamulali mu mitendera n’okwekuuma ng’olina amazzi okusobola okufukirira ekiseera kyonna.\nBuli May ye asimba kaamulali ky’ava anoga nga taggweesa.\nNnina taata omuto ng’ono ye yannyingiza mu mulimu gw’okulima kaamulali mu 2000, okuva olwo nzize mmulima buli kiseera, kyokka era okumufunamu olina okuba nti buli budde omulina.\nJjukira nti akatale ka kaamulali kali bweru wa Uganda, era bbeeyi ye esobola okukka bookisi eya kkiro nnya n’ekitundu n’etuuka ku 8,000/-, wabula kino kibaawo ng’ebiseera mu Bazungu si bya bunnyogovu, kyokka obunnyogovu bwe butandika kaamulali bookisi y’emu erinnya n’etuuka ku 45,000/-.\nKibirige ng’afukirira kaamulali\nNnina yiika bbiri eza kaamulali, nga zino buli wiiki nzinogamu bookisi 100, mu kiseera kino bookisi ya kaamulali egula 8,500/-, ezo ziba 850,000/- ekitegeeza nti buli mwezi nsobola okunoga bookisi 400 nga zino zivaamu 3,400,000/- kyokka kaamulali ali ku kidibo.\nWabula ng’okutandika ne November agenda kulinnya atuuke ne mu 35,000/- bookisi emu.\nKu mitwalo 85 buli wiiki mu nnimiro weetaaga okuzzaayo emitwalo 25 ku ddagala n’abakozi, ate kaamulali bw’oba olina obudde naawe osobola okwekoleramu emirimu mingi kuba emirimu gye tegyetaaga maanyi mangi nga bwe guli ku birime ebirala.\nKibirige ng’asalira kaamulali\nEttaka kwe nkolera ziri yiika nnya, nga kuno nninako emmwaanyi ne Kaamulali n’ebitooke ebitonotono eby’emmere ey’okulya, era omulimu gwange omunene gwa kulima kaamulali ebirala mbikola ng’ennyongereza.\nWabula nnina essuubi okugulayo ettaka eddala nalyo ntandike okulirimirako kaamulali okusobola okwongera okugaziya ennimiro.\nEnnima ey’omulembe Kaamulali olina kusooka kumuyiwa beedi, nga muno amalamu omwezi gumu n’otandika okusimbuliza. Oluvannyuma lwa wiiki ssatu ng’omaze okusimbuliza agenda kuleeta ekimuli, era kasita kijja wayita omwezi gumu n’otandika okunoga kaamulali.\nKasita otandika okunoga ssinga oba osobola okufukirira n’okumuwa ebigimusa osobola okumunoga okumala emyezi 12 n’okusoba.\nKaamulali ng’omaze okumusimba olina okumussaako ekigimusa ekireeta ‘Nitrogen’ kubanga yeetaaga ekirungo kino .\nOkugattako omutindo, enkwata n’akatale Sinnatandika kugattako nnyo mutindo ku kaamulali, kubanga olumunoga nga tumuteeka mu bookisi nga bamutwala ebweru kuba eyo gye bamutunda.\nWabula ekikulu wano, y’enkwata ye okuva mu nnimiro kuba olina okukakasa nti aba muyonjo ate tayatiseeko anti bw’ayatika tebamutwala.\nAte tolina kufuuyira ddagala lingi lya butwa kubanga Abazungu tebaagala butwa mu bintu bye balya, ne mu kiseera ng’onootera okukungula eggulolimu tolina kufuuyira nga banaanoga.\nMu kunoga olina okukakasa nti kaamulali ajjirako akakonda, kubanga olwo lw’atayonooneka ng’onoga.\nOkukwata obulungi akatale kirungi n’osimba kaamulali mu mwezi gwa May, kuba ojja kutandika okunoga mu August ogenda okutandika November n’okweyongerayo nga Bulaaya bali mu butiti awo aba atabye ng’ofunira ddala ssente.\nWabula wano olina okwerinda n’amazzi kuba bw’otoba nago omanya bigenda kukulema, anti July omusana gumanyi okwaka ennyo n’otoyitawo.\nSizoni eno ofukirira ekiseera kitono n’ofuna enkuba n’ekutambuza ate n’otunda ku bbeeyi nnene.\nOkukuuma obutonde bw’ensi Mu kulima kwange sikozesa bigimusa bizungu mu ttaka nkozesaamu ebigimusa ebyaffe ebya nnakavundira n’obusa.\nMu nnimiro ntemamu ensalosalo okulaba ng’ettaka terikulugguka okwo gattako okusimba emiti mu nnimiro yange naddala emituba okusobola okufuna obugimu n’okukola ebisiikirize ebisaanidde.\nWeerinda otya ebigwa bitalaze?\nEkimu ku bizibu ebituuka ku kaamulali kwe kukubwa embeera y’obudde, kubanga olufu ssinga lugwa olungi asobola okubabuka wabula mba nfuuyira eddagala eriziyiza ekikome okusobola okumukuuma nga mulamu.\nOlw’okuba nga kaamulali talina katale mu bitundu gye tubeera, ababbi kizibu okumubba ate abantu abamulima twemanyi ne mu kutunda tumanyi kati awo ne wataba buzibu ku bubbi.\nOmutawaana omulala gwandibadde ku mazzi, naye ago nagakola wadde nze nkwata olupiira ne nfukirira naye nga nsobola okugabunya ennimiro yonna, ebirime byange tebisobola kukala omusana ne bwe gwaka.\nBasobola okukwesiga okukuwola?\nMbadde sinnafuna buzibu buntwala mu bbanka kwewolayo ku ssente, kubanga amagoba ge nkola nterekako ne nsobola okugakozesa sizoni eddako, wabula sirowooza nti bwe mba njagala kufuna bbanja bagaana okulimpa, kubanga mu kaamulali nnyingiza buli wiiki.\nWabula okusinga nze ebigimusa nkozesa busa n’obukuta obuvudde mu nkoko. Abamu balowooza nti kaamulali tebamusalira, ekyo kikyamu kubanga kasita tomusalira amakoola n’amatabi agamu takuba matabi mangi kwagaagala ate jjukira nti gy’akoma okwagaagala gy’akoma okukuwa kaamulali omungi kuba buli w’osala ekikoola waddawo ettabi ate w’osaze ettabi wasobola okulokawo amatabi mukaaga.\nEkirala kaamulali olina okumuweta nga bw’olaba bwe bakola emmwaanyi okusobola okukuba amatabi amalala, kyokka eky’enjawulo ye omuwetera wansi ku kikolo, olwo n’alyoka akuba amatabi wansi n’ayagaagala.\nKirungi kaamulali okumuwa amabanga ga fuuti 3 ku 3 okuva ku kikolo ekimu okudda ku kirala kubanga kimuwa ebbanga okwagaagala obulungi n’okubala.\nAmazzi tteeka ku nnimiro era nange kye kinnyambye okusobola okutwala ebbanga nga mmulima.\nSsinga tofukirira n’olowooza nti ojja kulinda nkuba oyinza okusimba n’egaana okutonnya oba oli awo ne bw’eba etonnye ekuyamba okuba ne kaamulali akaseera katono ate akaseera ako kayinza okuba nga ky’ekidibo.\nMu Kalungu abantu baali tebalima kaamulali, wabula abakozi abasoba mu 50 nga bakozeeko ewange baavaawo ne bagenda batandika okumulima kubanga bakiraba nga mulimu mwangu ate nga guvaamu ssente mu kiseera ekitono.\nKu kyalo abantu mbawa emirimu kubanga nnina abakozi nga mbakozesa mu kunoga n’okufuuyira, ate ne mu kulabirira ennimiro mbeetaaga.\nKu ffaamu waliwo abakozi basatu abatavaawo, naye mu kunoga n’okufuuyira mba nneetaaga abantu abasoba mu 10.\nAbantu abajja ku ffaamu mbasomesa ku bwereere, era bangi bajja ne babaako bye bayiga nabo amagezi ne bagenda bagakozesa okutandika ennimiro zaabwe.\nKyokka nange okufuna amagezi hhendako ku ffaamu z’abantu abalala n’okugenda mu misomo egy’enjawulo egy’ebyobulimi ne nfuna amagezi okwo gattako obutagwa myoleso.\nKKAMPUNI ya Vision Group efulumya Bukedde, ekwataganye ne bbanka ya\nDFCU, ekitebe kya Budaaki mu Uganda ne kkampuni y’ennyonyi eya KLM okunoonya omulimi n’omulunzi asinga mu Uganda omwaka gwa 2017.\nAbanaavuganya mu mpaka zino bajja kutuweereza amannya gaabwe ku omulimiasinga@newvision.co.ug oba 0782006608 tubatuukirire tubawandiikeko buli Mmande.\nYinginiya w'ekizimbe ekyatta abantu e Kansanga bamusomedde emisango 19\nKiikino ekika kya Kamulali ekikuwa ssente ku myezi esatu\nEmmotoka z'obwannanyini zizzeemu...\nYinginiya w'ekizimbe ekyatta abantu...\nYINGINIYA w’ekizimbe ekyagwa ne kitta abantu 13 e Kansanga asimbiddwa mu kkooti n’avunaanibwa emisango 19 egy’okulagajjala...\nEyavunaanibwa ne RDC Sakwa naye...\nOMULAMUZI akulira kkooti ento mu Jinja, Jesca Chemeri ayimbudde omu ku basajja ababiri abavunaanibwa ne RDC wa...\nOwa Poliisi aggyiddwa mu ofiisi...\nAMYUKA ddayirekita w’ekitongole kya poliisi ekinoonyereza ku buzzi bw’emisango ekya CID, Joseph Obwona aggyiddwa...\nNameere asonyiye Faridah Nakazibwe...\nJUSTINE Nameere asonyiye Faridah Nakazibwe omukozi w’oku Ttiivi bwe bamaze ekiseera nga bagugulana kyokka ono amulabudde...


Luganda proverbs that can get you Inspired(PART 1)! | Ekitibwa Kya Buganda\nPosted on March 7, 2017 by ekitibwakyabuganda\nBY DR.PAUL SSEMALUULU\nOluga luzibu okuwala kubanga lubaako amaggwa. Abantu okuluwala ababiri bateekwa okuba nga bakkiriziganya. Olugero olwo lutuukira ne ku mirimu gyonna emizibu. Kiba kizibu abantu abatakkiriziganya okubeera oba okukolera awamu.\nAB’OMUGUMU BABA BAKAABA…\nOmuvumu bw’atakozesa magezi bamutta mangu.\nAbaagalana bwe batuula awamu, akafo ne bwe kaba akatono ennyo bakagyamu.\nABAANA BA KINTU…\nKigambibwa nti Kintu ye yasooka okugatta Abaganda ng’eggwanga erimu, kyeyava ayitibwa kitaabwe. Ate okuva lwe yabagatta n’okutuusa kati tebaggwangawo newankubadde nga bafa ekiro n’emisana.\nABABIRI BABIBIRA EBIGAMBO…\nEkintu ekikyali eky’ekyama bwe kimanyibwa abantu abasukka ku babiri nga kimaze okusaasaana.\nABAGAGGA N’ABAGAGGA BAAGALANA…\nEKIREVU KIYITA KU BISIGE NE KIGENDA KYEGATTA N’ENVIIRI EZIRI EWALA.\nAbagagga okwagala bagagga bannaabwe kye kya bulijjo kubanga baba na bingi ebyokunyumyako ebikwata ku bugagga.\nAGAMU GASEGULIRA GANNAAGO.\nEmigogo bwe givunda gifuuka nkondwe. Mu lugero, enkondwe gye baayita amakondwe. Enkondwe bw’emala okufuuka ettaka ng’ate waddawo endala. N’abagenyi bwe baba mu maka. Abaasoose bwe bagenda ng’ate abalala bajja.\nAbakondeere bakwanya bulungi oluyimba nga bafuuwa amakondeere. Oluyimba luva mu mukka gwe bafuuwa mu makondeere. Kyokka abantu bennyini bayinza okuba nga tebaagalana. Olugero lugererwa ku bantu ababa ku mulimu ogumu oba ku kintu ekimu naye nga tebaagalana.\nEdda omwami yamalanga kulya kyalo abantu ne bamusenga.\nBW’OGUSAAYIRA KUDDA MULALA.\nEdda Kabaka bwe yattanga abantu ng’ate bamusiigira abalala.\nOmuntu banne bamuwaana akyali nabo. Bw’avaawo nga bamwerabira.\nABALIRIRA EKIGULA ENKUMBI…\nTAWA MUNNE SSOOLI DDENE.\nOmuntu bw’adda mu kulowooza ensimbi ze yaguza ekintu oba ebintu, tayinza kubiwaako balala.\nABALUNGI MBWA YA NAMAASO…\nEmbwa ya namaaso, esanyusa okulaba ate ng’eyinza okuba engizzi. Naye bw’eba enzibi tewaba agyagala. Abantu abalabika obulungi nabo basanyusa okulaba naye abamu baba n’emize egibakyayisa.\nABALUNGI NDAGALA NNAMU…\nTEZIGGWA MU LUSUKU.\nEndagala Ennungi teziggwa mu lusuku. N’abantu abalungi tebaggwa mu nsi,, kyekiva kitaba kirungi omuntu okwagala okufiira ku mulungi gw’alabye oba okufiirwa ebibye byonna.\nABANGI BWE BAKWEBAZA…\nAbangi bwe boogera ekigambo kitera okuba ekituufu.\nABANGI WE BASIMBA OLUNWE …\nOlwo baalugerera ku kizimba naye amakulu gali nti abangi bwe boogera ekigambo kitera okuba ekituufu.\nABANTU BALAMU BITOOKE BISALIRE…\nEbitooke ebisalire amaaso gabiyitamu mangu, ne galaba ebirimu. Abantu tebayinza kukweka muntu n’abulira ddala oba ebyama bye.\nABANTU BALAMU MAGOMA…\nEngoma bwebazikuba zivigira aliwo, era yasanyuka nga bazikuba. Nabantu bwooba nga alinawo kyolina, gamba nga sent bangi bakweyunira. wabula bwezigwawo tolaboko wadde noomu. Manya engeri yo kukolagana mu na bantu naddala nga alinawo kyolina.\nABANTU BALAMU TEBEESIGWA…\nJJUNJU BAALEKA MALANGALA.\nKabaka Jjunju yattirwa Malangala mu Busujju, ng’alwana ne muganda we Ssemakookiro. Jjunju olwattibwa ng’abantu bagenda kussa Ssemakookiro ku Namulondo. Abantu baagala aliwo.\nOmusajja yasiba omutwalo gw’ebyoya by’enswa n’agutwala mu katale e Kijonjo, mu Buddu, agutunde ng’aguyita enswa. Omusajja omulala ye yasiba biwero bya mbugo mu mugugu n’abitwala era mu katale ako ng’ayagala abitunde ng’abiyita omugugu gw’embugo. Bombi olwasisinkana ne bagulaana nga buli omu alowooza nti akutte omujega. Buli omu bwe yadda ebbali okulaba eby’endola by’afunye n’alaba ng’afunye bitaliimu. Ku basajja abo kwe kwava olugero olwo olugererwa ku bakumpanya ababa basobolaganye mu bulyake.\nGIWAATULA NE GIGGUMIZA.\nEmivule gisuula amakoola ate ne gifuna amalala. N’omuntu ayinza okuggweebwako ensimbi oba ebintu naye bw’anyiikira okukola ayinza okufuna ebirala.\nBE BALIMA AKAMBUGU.\nAb’omuliraano abaagalana basobola okulima olumbugu ne balumala mu bibanja byabwe. Bwe baba tebaagalana tebalumalaamu. Abantu abataagalana tebasobola kuwangula bizibu ebiba biboolekedde.\nGW’OLYA NAYE Y’AKUTTA.\nEnnyonyi eziyitibwa enkwenge zisekereza nnyo nga ziri mu kibinja. N’abantu bayinza okulabika nga basanyuka ne bannaabwe songa munda bateekateeka kubakola bubi.\nBEJJUKANYA, ENVIIRI ZIKULAGA ENGO.\nEnviiri bwe ziva omuntu ku mutwe amanya nga waliwo ekintu eky’akabi okumpi naye. Abantu bwe bayita ababiri basaana okuyambagana mu buli kizibu.\nABIKKA KU MADDU…\nNTI “MALAKO ENNYAMA OMPE EGGUMBA” NTI OGENDA KULYAMBALA MPOGO?\nEggemu ly’essanga oba ery’amannyo g’ensolo endala lye liyitibwa empogo. Okusaba omuntu okumala ennyama ku ggumba alikuwe kuba kutya kumugamba nti, “Mpa ku ggumba nnumeko”, ng’olowooza nti ajja kumanya bw’oli ow’amaddu ennyo. Olugero lutuukira ku bantu bonna abatya okusaba obutereevu bye beetaaga ne balimba mu ngeri eyo.\nEbita bwe bikwatirwa awamu nga tebabisibye kubinyweza bigenda bikoonagana naye ekyo tekibyasa. N’abooluganda okuyomba oba okulwana tekuggyaawo luganda lwabwe era tekusaana kubaawukanya.\nABOOLUGANDA BWE BAYOMBA…\nAbooluganda abategeevu bwe bayomba oba bwe balwana ate batabagana mangu ne baddamu okuteesa n’okwagalana. Ggwe atalina luganda ku bbo bwe weeyingiiza mu luyombo oba mu lutalo lwabwe, ggwe bakyawa ennyo. Olugero lutulabula obuteeyingiza mu bintu ebitali byaffe.\nABUMBA AKAZA …\nAbantu abakola obulungi ebintu ebyetaagibwa bamanyika mangu; tebeetaaga na kweranga.\nFiled under Proverbs(Engeero) |\tLeave a comment


ebya siraje bakaleke bibi - Radio Simba, The Best Luganda Station in the World !\nebya siraje bakaleke bibi\nOmulamuzi Moses Nabende owa kkooti ewozesa abalyake e Kololo ayongezzaayo ekibaluwa kibakuntumye ekiragira okukwata eyali omuduumizi wa poliisi owa Kampala South, Siraji Bakaleke avunaanibwa emisango 12 okuli okuwamba n’okubba bannansi ba Korea.\nNga October 5, 2018 omulamuzi Nabende yayisa ekiragiro kino ng’alagira Bakaleke akwatibwe kubanga yali alemeddwa okweyanjula mu kkooti kyokka nga banne bwe bali ku musango guno baali beeyanjudde. Kati giweze emirundi etaano nga kkooti eno etuula kyokka nga Bakaleke talabikako era nga ne poliisi ekyalemeddwa okumuleeta ng’omulamuzi Nabende bwe yabalagira.\nBaserikale banne bwe bavunaanibwa okuli D/ASP, Robert Munezero, D/ASP Innocent Nuwagaba, PC Junior Amannya, PC Gastavas Babu ne PC Keneth Zirintusa beeyanjudde mu kkooti ne babasomera emisango gino.\nOmulamuzi Nabende olusomye fayiro y’omusango gwa Bakaleke ne banne baamutegeezezza nga ye bw’ataliiwo ne balooya be bwatyo n’ayongezaayo ekiragiro ekimukwata okutuusa nga February 14, 2019.\nOkusinziira ku muwaabi wa gavumenti, Angom Bakaleke ne banne, wakati wa February 4 ne 11, 2018 nga basinziira mu kitongole kya poliisi baakozesa bubi ofiisi ne bakwata bannansi ba Korea okuli Park Seunghoon, Jang Seungkwon ne Ha Dongsub ne basibwa mu bumenyi bw’amateeka.\nBakaleke era avunaanibwa omusango gw’okwekobaana ne Samuel Nabeta ne bafera ssente ezikunukkiriza mu buwumbi bubiri (ddoola 415,000) okuva mu kkampuni ya Mckinley Resource Company Ltd .\nBano era bavunaanibwa n’okuwamba Abakorea Park Seunghoon, Jang Seungkwon ne Ha Dongsub wakati wa February 4 ne 11, 2018 n’emirala\nPoliisi y’ebidduka efulumizza entambula y’ebidduka e Namugongo


Bukedde Online - Ababaka balemeseddwa okuyingira zi 'Safe House'\nAbabaka balemeseddwa okuyingira zi 'Safe House'\nBugingo agaanyi okusasula fiizi z'abaana T...\nAmayumba ababaka ge baalambudde gabadde galudde ng'abantu bagansongamu ennwe ng'agakozesebwa okutulugunya Bannayuganda ne basalawo okutuukayo balabire ddala biki ebikolebwayo.\nAbabaka bano abaabadde bakulembeddwa ssentebe w'akakiiko, Jennifer Nantume (mukazi Buvuma) baalambudde ebifo bisatu okuli e Kyengera mu zooni ya Nkokonjeru B, Nalukolongo ne Nakasero ku kitebe kya ISO wabula wonna tebakkiriziddwa kuyingira.\nEnju y'e Kyengera abatuuze abamu baategeezezza nti kumpi buli lunaku wabaayo abantu abalaajana mu kiro nga basaba obuyambi era tebakkiriza yadde omuntu ayimirira okuliraana ekikomera kino.\nSulaiman Kayema yagambye nti olunaku lumu omuserikale yamusaba okumutwalirako amazzi mu butamanya n'ayingira ekikomera naye baamukuba emiggo nga bwe bamubuuza eyali amulagidde okuyingirayo era okuva olwo teyaddayo.\nMu luggya lw'ennyumba eno waasangiddwawo emmotoka nnya okuli ekika kya Premio bbiri ng'emu terina nnamba, eya Noah emu ne Benz enzirugavu era nga wakuumibwa butiribiri.\nAbatuuze baategeezezza nti enju eno nannyini yo ayitibwa Roger ng'akolera poliisi ng'omubazi w'ebitabo avunaanyizibwa ku kitundu ky'amassekkati (Central Region).\nAbabaka abalala kw'abaddeko Robert Kyagulanyi Ssentamu - Bobi Wine( Kyaddondo East), Latif Ssebagala (Kawempe North), Francis Zaake (munisipaali y'e Mityana), Veronica Nannyondo (Mukazi Bukomansimbi), Rafael Magyezi (Igara West) n'ababaka abalala.\nBano olwatuuse e Kyengera baayogedde n'omusajja eyabeeyanjulidde nga Vincent Kalibbala akulira ekifo ataabaganyizza kuyingira okuggyako nga bafunye olukusa okuva e Nakasero ku kitebe kya ISO.\nBino obwedda bigenda mu maaso ng'abaserikale n'abasajja abaabadde mu leeya bali mu luggya beetala n'emmundu zaabwe abalala nga bakuba amasimu ag'okumukumu era ekyaddiride ababaka ne babivaako.\nBwe baavudde e Kyengera baagenze butereevu e Nalukolongo awali ebizimbe ebyazimbibwa ng'akasomero ka nassale era wano waasangiddwaawo abaserikale basatu okwabadde abali mu by'ambalo bya LDU babiri n'owaamagye era nga bano baasindise ababaka okusooka okugenda ku poliisi e Nateete bafune olukusa okuva ewa MaJ. Sulaiti ababaka kye baagaanye.\nAloysius Mukasa omu ku batuuze yategeezezza ababaka nti awo e Nalukolongo wennyini baasangawo mutuuze munnaabwe ayitibwa Yiga eyali omusuubuzi w'embaawo mu Ndeeba gwe battirawo era baggyawo mulambo ne bagenda ne baziika.\nAbabaka okulambula kwabwe baakufundiikiridde Nakasero ku kitebe kya ISO wabula wano beenyodde n'abaserikale abakuuma omulyango oguyingira munda okumala eddakiika ezikunukkiriza mu 40 okutuusa lwe baalemeddwa okutuuka ku kukkaanya.\nAkulira ekifo kino yabasindikidde omuserikale eyategeerekeseeko erya Kitara eryabadde ku kyambalo kye n'asaba omubaka akulira akakiiko yekka ayingire, wabula ababaka okwabadde Kyagulanyi n'abalala ne bamugamba nti tayingira kuba buli kimu bakikolera wamu era naye kye yakkirizza.\nBaabadde bakyali awo ne wavaayo omusajja eyabadde mu ssaati enjeru n'ettaayi mu langi eya kyenvu n'abalagira okuvaawo kuba baalemeddwa okutuuka ku kukkaanya.\nISO ne CMI\nEyakukusa omuwala n'afi ira mu Buwalabu akwatiddwa n'asindikibwa mu kkomera\nBambi Baaba Baabuwe ow'eddiini ya Serulanda: Abadde mufere oba Nabbi wa Mukama?\nBayigga abantu 200 ekidyeri be kyayiye mu Nnalubaale


Bukedde Online - Obukadde 182 ze zaakasondebwa mu nkola y'oluwalo\nObukadde 182 ze zaakasondebwa mu nkola y'oluwalo\nOmulabirizi w'e Luweero omuggya atuuziddwa\nENSIMBI obukadde 182 ze zaakasondebwa mu nkola amagombolola mu Buganda mwe gakiikira e Mmengo okugula satifikeeti ez’ekikungo mu nkola y’okutuukiriza oluwalo lwagwo mu kuwagira emirimu gy’Obwakabaka.\nMinisita omubeezi owa gavumenti ez’ebitundu e Mmengo, Joseph Kawuki agamba nti, “ Enkola ya luwalo lwaffe yagendererwamu kwongera kuyingiza bantu ba Kabaka mu kuyimirizaawo emirimu gy’ Obwakabaka nga bajjajjaffe bwe baakolanga Enkola eno yatongozebwa Katikkiro Charles Peter Mayiga nga January 13, 2015 n’eggombolola y’e Makindye era ng’amagombolola agasukka 15 ge gaakakiika ng’abaddukanya enkola eno ey’okuwagira eggwanika lya Buganda. Buli ggombolola mu Buganda ligenda kuweebwa olunaku kwe linaakiikiranga e Mmengo, olw’enkalakkalira okutandika n’omwaka ogujja.\nKu mulundi gw’enkola eno ogusembyeyo nga April 28, 2015, amagombolola okuli; Masuulita, Wakiso, Kakiri ne Namayumba okuva e Busiro be bakiika n’omugatte gw’ensimbi 11,333,000/- Omukungu mu kitongole kya satifikeeti e Mmengo, Lawrence Muganga yategeezezza nti abantu balaze obujjumbize mu kugula satifikeeti era bagenda kwongeramu kaweefube w’okukunga buli muntu wa Buganda okugula waakiri satifikeeti buli mwaka.\nKu nkomerero y’omwaka, ensimbi ebitundu 10 ku 100 zigenda kuzzibwa ku magombolola okutambuza ku mirimu gyayo wamu n’okuyooyoota ebizimbe by’Obwakabaka nga Bulange.\nBino we bijjidde nga Mmengo eri mu kutegeka lunaku lwa Gavumenti ez’ebitundu olugenda okubeerawo nga May 30,2015 ku mbuga y’essaza ly’e Kyaggwe e Mukono.\nKu lunaku luno, abaami b’amasaza lwe bagenda okweyanza obwami mu maaso ga Kabaka era nga Kawuki yagambye nti olunaku luno lugenda kwongera okulaga abaami nti ebyalo, emiruka, amagombolola n’amasaza bye birina okulabirira enzirukanya y’emirimu gy’Obwakabaka.\nObukadde 182 ze zaakasondebwa mu nkola y’oluwalo\nSserwamba alidde obwâ€™e Makindye\nObubaka bwâ€™abavuganya ku bwapulezidenti\n'Bbaffe atusuza ku kitanda kimu'\nBabakutte nâ€™emmundu enjingirire gye bakozesa okubba


Minister Kasaija yetonze olw’okukkiriza okuwaayo ensimbi okuliyirira ab’ettaka – akitadde ku IGG Betty Kamya – CBS FM\nMinister Kasaija yetonze olw’okukkiriza okuwaayo ensimbi okuliyirira ab’ettaka – akitadde ku IGG Betty Kamya\nKaliisoliiso wa government Betty Kamya lweyali mu kakiiko ka COSASE nga yennyonyolako\nMinister w’ebyensimbi n’okuteekerateekera eggwanga Matia Kasaija ayogedde kaati nti yakola kikyamu era neyetonda okuyisa ensimbi obuwumbi 10 n’obukadde 600 ezaaliyirira abantu omukaaga abagambibwa nti government yali yabaggyako ettaka lyabwe.\nMinister Kasaija abadde mu kakiiko ka parliament akalondoola entambuza y’emirimu mu government,kyali kikyamu eyali minister w’ettaka nga kati ye kaliisoliiso wa government Betty Olive Namisango Kamya, okusaba ensimbi ezo ng’akozesa obuyinza bwe nga minister, so nga zaalina kusabibwa “accounting officer’’.\nMinister Kasaija obuzibu abutadde ku bakozi ba ministry y’ebyensimbi bagambye nti nabo tebaakola kimala, okwekeneenya okusaba kweyali minister Betty Kamya bwebaali tebanawaayo nsimbi.\nEnsimbi zino eyali minister w’ettaka Betty Olive Namisango Kamya yawandiikira minister Kasaija, ng’amusaba nti waaliwo abantu 6 abaali betaaga okuliyirirwa.\nBano kuliko Nagenda Stephen, Peter Busuulwa, Natalia Namuli ,Yisika Lwakana ne Richard Mugisha.\nBetty Kamya bweyali mu kakiiko kano, yategeeza nti naye yasinziira ku biragiro bya president okusaba ensimbi,okuliyirira abamu ku bantu abo.\nAkakiiko kaamulagira anoonye ebiwandiiko byonna ebikwata ku nsimbi ezo n’ekiragiro ekyamuweebwa,oluvannyuma wakuddayo mu kakiiko abyanjuleyo.\nWabula minister kasaija abuulidde akakiiko ka COSASE nti ekiragiro kya president ekyo ye takirabangako, nategeeza nti agenda kuddayo yetegereze ebiwandiiko bye oba nga bakisaayo, nti naye ye nga minister w’ebyensimbi takirabangako.\nKinajjukirwa nti eyali akulira Uganda Land Commission, Beatrice Byenkya Nyakayisiki, yabuulira akakiiko kano nti ku bantu 6 abaaweebwa ensimbi zino, omu yekka yeyaali omutuufu okuliyirirwa abasigadde baali bambewo.\nMinister Kasaija asabye ababaka ku kakiiko kano nti bayite eyali omuteesiteesi omukulu mu ministry yebyensimbi Keith Muhakanizi, Keneth Mugambe eyaali director w’embalirira mu ministry yebyensimbi nabalala, nabo batangaaze ku nsimbi zino.\nAnnyonyodde nti nga ye minister fayiro gyebaamuwa okusaako omukono ekwata ku nsimbi zino, teyagitunulamu nnyo olwensonga nti yaali asuubira nti abakulu bano baali bagyetegerezza ekimala.\nJoel Ssenyonyi ssentebe w’akakiiko akekennenya ebitongole bya government agambye, nti bakooye okwetonda kwa minister Kasaija buli lwaakola vvulugu nga yetonda, songa ensimbi z’omuwi w’omusolo ezaandiyambye bannansi zibbibwa abantu ab’olubatu.\nJoyce Bagala omubaka omukyala owa district ye Mityana atadde minister kunninga nti bwaaba takyaasobola mirimu alekulire okusinga okuteeka eggwanga mu bizibu .


Bukedde Online - Ebintu by'azze apanga okufuna ssente n'ettutumu\nEngeri Yiga gye yeeyubula okuva mu busamiz...\nOMU ku baali abakubi b’endongo mu Revival Band yagambye nti, yagyegattako mu 2014 kyokka nga baalina ekizibu ky’okuba nga tebaalina bayimbi b’amannya basikiriza bantu kujja kulaba.\nPaasita Yiga ng'ali n'abagoberezi be\nYiga ng'omusajja omutetenkanya yayita abamu ku bakozi ab'oku lusegere n'abagamba nga bw'agenda okufuula Maggie Kayima abeere ‘Nabbi Omukazi' era abeere w'amaanyi mu ggwanga.\nYaluka pulaani n'afuna abayimbi ab'amannya n'abawa ssente ng'ogwabwe gwa kuwa bujulizi nti Kayima (Nabbi omukazi) yali afuuka ebintu eby'enjawulo.\nWaliwo eyalumiriza nga bwe baali ne Kayima e Mbale mu kivvulu, kyokka baba bali mu wooteeri ekiro agenda okulaba ng'afuuse kkapa. Omulala yagamba nti lumu yabulako katono okugwa ekigwo bwe yalaba ebigere bya Kayima ng'aggyeemu engatto, nga bifaananira ddala eby'embuzi. Kino kyayongera okutunda bandi era buli gye baagendanga ng'abantu beeyuna okulaba Nabbi Omukazi. Abamu baamusabanga aggyemu engatto balabe ebigere, n'agaana olwo abantu ne bakkiriza nti ddala obugere bwandiba obwembuzi nga bwe byogerwa.\nOkumanya nga Yiga yali mukuluppya nnyo waliwo omusajja gwe yapanga okuva e Busujju n'ajja aloopa omusango ku poliisi ya Old Kampala. Ono yalumiriza Kayima nti yamupangisa ayimbe mu kivvulu, kyokka essaawa y'okugenda ku siteegi bwe yatuuka baagenda okulaba ng'abulira mu bbanga.\nYiga okumanya yali taggwaayo mu kaweefube w'okwongera okutunda Nabbi Omukazi, yatuukirira omusamize ow'erinnya mu ggwanga n'amusaba bakole pulaani. Yali ayagala agule emmotoka agikwase omusamize, eyalina okugitonera Nabbi Omukazi.\nAkakodyo kaali nti, Yiga yali agenda kuvaayo agaane Kayima okutwala emmotoka, ekintu ekyalina okubatabula nga Kayima agamba nti alina okugitwala. Kyokka obuzibu omusamize yasaba obukadde butaano ate nga Yiga yali amuwa busatu era bwetyo ddiiru n'eyiika.\nBwe yalaba ng'Olungereza lumutawaanya olw'okulaba embaawo entono yeekolamu omulimu n'agenda e South Afrika era agenda okukomawo ng'alwogera wadde nga lwalimu ebitege. Kyokka kino tekyamumalaamu maanyi era w'afiiridde nga yeekozeemu omulimu.


Bukedde Online - Ogwa ‘Togikwatako’ gusalwa Lwakuna\nOgwa ‘Togikwatako’ gusalwa Lwakuna\nMesach kati omugwako!\nOmubaka Nsereko bamututte mu kkooti lwa bukadde...\nKKOOTI ey’oku ntikko etaddewo Olwokuna nga April 18, 2019 okuwulira ensala yaayo esembayo oba ekkiriza etteeka eryaggya ekkomo ku myaka gya pulezidenti okusigala nga likola.\nOmusango gwawulirwa abalamuzi bataano abaakulemberwaamu amyuka ssaabalamuzi Alfred Owiny Dollo, Elizabeth Musoke, Cheborion Barishaki, Kenneth Kakuru, ne Remmy Kasule.\nAbalamuzi abagenda okusalawo oba bakkiriziganya n’ensala y’abalamuzi bannaabwe aba kkooti etaputa Ssemateeka abaatuula e Mbale ne basazaamu eky’ababaka ba Palamenti okweyongeza ekisanja okuva ku myaka 5 okutuuka ku myaka musanvu.\nEnsala eno yali yaakuweebwa ennaku 30 emabega, (omwezi oguwedde) nga kkooti bwe yali etegeezezza nti ejja kuwa ensala yaayo mu nnaku 60 okuva ku lunaku lwe baamala okuwulira obujulizi naye kigitwalidde ennaku 90 ng’abalamuzi bakyetegereza obujulizi.\nSinga abalamuzi basalawo nti bakkiriziganya n’ebyo ebyasalibwawo e Mbale, ensonga enkulu ejja kuba nti Museveni waddembe okuddamu n’avuganya mu kalulu ka 2021 wadde ng’anaaba asussizza emyaka 70 era n’ekisanja ky’ababaka ba Palamenti kijja kuba kisigadde ku myaka 5 so ssi 7 nga bwe baali beeyongezezza.\nEggulo omu ku baaloopa emisango gya ‘Togikwatako, Male Mabiriizi yatutte omusango mu kkooti Enkulu ng’aloopa Ssabalamuzi wa Uganda, Bart Katureebe okulwawo okuwa ensala yaabwe mu musango gwabwe.\nMu mpaaba ye, Mabiriizi abadde agamba nti abalamuzi okulwawo okuwa ensala yaabwe kigenda kukosa okulonda okujja kubanga Museveni ayinza okuddamu okwesimbawo kyokka ng’eggwanga terinnamanya oba ng’etteeka linaamukkiriza singa okujulira kwabwe kuba kuyiseemu.\nTeddy Bugingo ajulidde ku by'okwawukana ne bba


Ebizibu by'omukwano ogulimu okwekengera\nOmukwano gwammwe teguggwaamu nnyombo era olw’okuba munno omwekengera, otandika okumulondalonda, okunonooza n’okumusala ensobi mu buli ky’akola ekivaamu nnyombo.\nOmukwano gwammwe teguggwaamu nnyombo era olw’okuba munno omwekengera, otandika okumulondalonda, okunonooza n’okumusala ensobi mu buli ky’akola ekivaamu nnyombo.\nBwe weekengera ennyo munno, otandika okumuzimbamu ebirowoozo ebitali birungi oluusi n’akola ne by’atandikoze.\nEkirala otandika okumuteeka ku bunkenke olw’embeera ebaawo n’atandika okukutya.\nEmbeera eno eggyawo omutima ogw’obumu wakati wammwe ekiyinza n’okubalemesa okwezimba kuba bulyomu atandika okukola ebibye.\nKiggyawo obwesigwa buli omu n’atandika okukweka amazima mu bintu ebimu kuba takyakwesiga bulungi ekiyinza okubabuza emirembe mu maka gammwe.\nOyinza n’okwereetera ebirwadde oba okulwaza munno ebirowoozo olw’okulowoolereza ennyo n’okumuteeka ku bunkenke.\nMutuuka ekiseera nga buly’omu takyasobola kubeera wali munne ekivaako omukwano gwammwe okusasika.\nENGERI GYE MUTEREEZAAMU EMBEERA\n1 Munno tomulowooleza by’atakoze kubanga oyinza okutondawo embeera embi mu mukwano gwammwe ne mutuuka ekiseera nga bulyomu yeevuma munne.\n2 Ate tonoonyereza nnyo, tononooza nnyo kuba bw’onoonyereza ennyo enkoko byerya eyinza okukulema. Ne mu nsonga z’omukwano bwe kirina okuba. Munno bw’aba ng’alina by’atakubuulidde totandika ate kubinoonyerezaako, kubanga ebivamu biyinza obutaba birungi.\n3Topapa kulumba munno ne bw’aba nga y’ali mu nsobi, sooka ofune obukakafu obumuluma n’okwebuuza ku bakusingako kibasobozese okugonjoola ensonga zammwe n’obugunjufu amaka gammwe galeme kukosebwa.\n4 Beera mwerufu eri munno mu bikolwa n’engeri gye muwuliziganyamu, kino kiyamba okuzimba obwesigwa mu mukwano gwammwe ekiguyamba okutinta.\n5 Munno mugambe ekiba kikunyiizizza, ekikusanyusa, mugambe ekizibu ky’olina, mubuulire ku nteekateekazo ez’olunaku oba ez’omu maaso, ne bw’abaako w’akusanze takwekanga kutuuka kukubuusabuusa.\n6 Ggyawo ebissaawo n’ebiriikiriza obunkenke n’okukwekengera mu makago, ng’okuggyako essimu ng’otuuse awaka bweba nga y’emumalako emirembe ate tokukuta nayo naye nga byonna obikola nga mumaze kukikkaanyaako ne munno aleme nakyo kukifuna bulala.\n7 Bw’oba nga ggwe ovaako emberebezi, funa by’okola oleme kufuna budde bwa bakuleetera ηηambo kusiikuula mbeera, oyinza okulaba ku ttivvi, genda owugeko n’ebirala ebikuzimba.\n8 Toteekawo mbeera eremesa nga tomanyi kika kya mulimu gwa munno.\nOlina okuyiga ekika ky’omulimu gwa munno ddereeva, akola mu bbaala, munnamawulire n’ebirala. Kitegeeza nti waliwo lwalina okukomawo nga buyise oba okusulayo. Mu mbeera eno, mwogere, mukkaanye kikusobozese okumuwagira asobole okukola nga tali ku bunkenke .\n9 Ate mu mbeera yonna gy’otonzeewo mu makago, gezaako okweteeka mu bigere bya munno olabe oba naawe wandyagadde munno akuyise nga bw’omuyisa.\n10 Ekirala omukwano gugumiikiriza era naawe beera mugumiikiriza eri munno. Bw’okuba essimu n’atagikwata kitwale nti alina by’akola omuweemu essaawa nga bbiri, ajja kuddamu akukubire. Naye bw’ozikubira okumukumu otondawo embeera enzibu ennyo gyali ate naawe ne weeteeka ku bunkenke.\nKojja Ssemanda akkaatiriza nti n’ekisinga obukulu, beerako ne byokola ebya bulijjo nga tebikyukakyuka okugeza bw’oba wa safaali, okubira omwagalwawo essimu n’omubuuzaako buli ku makya n’ekiro nga tonneebaka.\nAte bw’oba olina abakyala abasukka mw’omu, manya obudde obutuufu bulyomu bw’omuwa ate obutuukirize.Bw’otandika okukyusa obeera ozimba n’okuliikiriza obunkenke mu bulamu bwammwe.\nFunayo omuntu omukulu ate gwe weesiga mu kugonjoola ensonga zammwe sso ssi kumala gabuulira bulyomu kubanga bayinza okusajjula embeera, omukwano ne gufa.


Bukedde Online - Poliisi eggalidde yaaya eyabbye omwana wa bakama be n'amusiba bba gwe yalimba abalongo\nAbazadde b’omwana ow’emyezi omukaaga eyabbibwa yaaya mu maka ga bakamaabe ku Lwomukaaga baabugaanye essanyu nga poliisi ebaddiza omwana waabwe ku Mmande.\nNalwanga ne bba Lubega nga bali mu ssanyu oluvannyuma lw’okubadduza omwana waabwe. EBIFAANANYI BYA HENRY NSUBUGA\nKino kyaddiridde Poliisi y’e Mukono okukwata n’eggalira yaaya Shakira Babirye (24) ng’avunaanibwa kubba mwana, Victoria Nakanwagi ow’emyezi 6.\nKigambibwa nti Babirye eyali yaakafuna omulimu ogw’obwayaaya okumala ennaku 4 zokka mu maka ga Andrew Lubega omusomesa mu Kampala yunivasite ne Catherine Nalwanga, abatuuze ku kyalo Namwezi mu divizoni y’e Goma mu munisipaali y’e Mukono nga yakola olukujjukujju n’ababbako omwana bwe yali alekeddwa ewaka nga bakama be bagenze okukola ku Lwomukaaga.\nOmwogezi wa poliisi mu kitundu kya Kampala n’emiriraano, Luke Owoyesigyire yategeezezza nti Babirye yagguddwako omusango gw’okubba omwana ku poliisi y’e Mukono nga guli ku fayiro nnamba SD36/6/5/2018.\nNalwanga ne bba Lubega ne ssanyu bwe baabadde bafuna omwana waabwe okuva ku wa poliisi, Harriet Kisakye e Mukono.\nOwoyesigyire yagambye nti poliisi yafunye obujulizi bwonna obuluma Babirye ku musango gw’okubba omwana era ssaawa yonna agenda kutwalibwa mu kkooti avunaanibwe.\nBabirye okukwatibwa kyaddiridde okutwalira omwana ono bba Wilson Tumusiime akola ogw’okuvuga bodaboda e Wantoni mu munisipaali y’e Mukono kyokka ng’ono yamugamba nti yali yamuzaalira balongo.\nTumusiime yagambye nti yawaliriziddwa okutwala Babirye ku poliisi y’e Mukono bwe yamutwalidde omwana omu n’amugamba nti omulongo omulala waliwo Omuyindi gye yasooka okufumbirwa eyamumuwambyeko.\nBabirye eyabbye omwana wa bakamaabe.\nOno yategeezezza poliisi nti ye abaana be balina emyezi 2 sso si myezi 6 ng’omwana Babirye gwe yabadde amuwadde.\nOwoyesigyire yalabudde abazadde okufaayo ennyo eri abantu be balekera abaana ewaka nga bagenze okukola okwewala embeera eyinza okuviirako abaana okubbibwa.\nNalwanga nga ye maama w’omwana yagambye nti omukozi ono yabafunirwa omuvuzi wa bodaboda e Nakifuma ng’ono era yali aliko mugandawe gwe yafunira omukozi nga nakati akyaliyo akola bulungi era y'ensonga lwaki n’ono baamwesiga.\nBabirye ng’asitudde omwana gwe yabadde abbye.\nYe Tumusiime asabye poliisi emuyambeko Babirye ayogere gye yateeka abaana balongo be yamuzaalamu emyezi 2 egiyise kuba yagenda ne mu ddwaliro e Jinja gye yazaalira n’abalaba n’asasula n’emitwalo 35 ez’eddwaliro.\nWabula yagambye nti mu kumuleetera omwana omu, Babirye yamugambye nti omulongo omulala yawambibwa eyali muganzi we Omuyindi gwe yasooka okufumbirwa nga tannagenda wa Tumusiime.\nBaleese obujulizi ku yatta owa People power


Bukedde Online - Ambaasada Ssemuddu gw'alumiriza okumwagalira omukazi awanda muliro\nAmbaasada Ssemuddu gw'alumiriza okumwagalira omukazi awanda muliro\nEyeefuulidde muganzi we n'amuwamba n'asaba bazadde be obukadde 3 bamukutte\nWalukagga awadde minisita nsalessale okumu...\nOMUSAJJA alumirizza ambasadda Dr. Yahaya Ssemuddu okumusibisa mu kkomera ng’amuteebereza okumwagalira omukazi azzizza omuliro. Atiisizza okuwawaabira omukazi singa asazaamu bizinensi ze baatandika bonna.\nAmbaasada Ssemuddu ne Jabar\nAli Abdul Jabar olumuyimbudde mu kkomera e Kigo, azze ku ofiisi za New Vision ne Bukedde n’ategeeza nga Ambaasada Ssemuddu bwe yateeka ssente mu musango gwe ne bamusiba.\nJabar yalumirizza nti Ssemuddu yamusibisizza ng’amuteebereza okumwagalira mukyala we, Rukiya Abdul Rahman kyokka ng’akimanyi nti bali mu bizinensi.\nAnnondoola ku ssimu na buli gye ntambulira. Yalaze obubaka bw’agamba nti babaddenga boogeraganya. Ekinneewuunyisa Ambasada yaliwo ku mukolo gw’embaga yange.\nJabar agamba nti atwala Rukiya mu kkooti singa agezaako n’asazaamu kontulakita gye bakkiriziganya ey’okuddukanya bizinensi kubanga twagikola mu bulambulukufu.\n“Kontulakiti gye twakola eraga engeri gye tugenda okuddukanyaamu bizinensi zaffe ffembi oluvannyuma lwa bba ambasada Ssemuddu okukkiriza mukyala we nkolagane naye.\nWabula bwe basalawo okugisazaamu balina okundiyirira ssente 450,000,000/- kubanga sigenda kukkiriza kufi irizibwa,” Jabar bwe yagambye.\nJabar agamba nti, “Ebiseera byange ebisinga mbadde bweru Ambasada Ssemuddu gw’alumiriza okumwagalira omukazi azzizza omuliro wa ggwanga era twasisinkana ne Rukiya mu October omwaka oguwedde ng’omu ku bantu be nninako oluganda kubanga bakojja bange bagenze bawasa mu famire zaabwe.\nTwakwatagana bulungi era twasalawo tukozese omukisa gwa bba ng’omukulu mu ggwanga tukole bizinensi. Rukiya yannyunga ku bba kubanga ne tukwatagana naye ne tukkkaanya n’anzikiriza okukolagana ne mukyalawe mu bya bizinensi.\nKyokka emirimu gigenda mu maaso ate ambasada Ssemuddu ankyukidde ng’annumiriza okuganza mukyala we, ekyavuddeko okunsiba.\nENGERI GYE YAKWATIBWA\nAbasajja be simanyi bankwatira mu Kampala nga ndi ne famire yange ne bantwala ku poliisi y’e Katwe gye bansuza.\nOluvannyuma bantwala ku y’e Kajjansi ne banteekako emisango gy’okutiisatiisa Ambasada n’okukozesa obubi kompyuta n’okuvuma ambasada Ssemuddu.\nBantwala e Katwe oluvannyuma ne bantwala e Naggulu mu kitongole kya CCTT.\nKyokka mu kifo ky’okuntwala mu kkooti ya Buganda Road oba Nakawa bantutte Kajjansi nga nkikakasa ambasada Ssemuddu yabadde ensonga aziremeddeko.\nBansaba ekyapa ky’ettaka lyange ne ηηaana era abanene bamaze kuyingira mu nsonga zange oluvannyuma omulamuzi akulira kkooti eno e Kajjansi, Mary Kaitesi kwe kunnyimbula ku kakalu ka kkooti Okwogera ne ambasada Ssemuddu kugudde butaka olw’essimu ye obutabaako.\nAsazeeko mukazi we obulago n'amabeere ng'abaana balaba\nJuventus eswamye Ramsey\nAb'e Kalungu bakkaanyizza ku bikwekweto by'abatambadde masiki\nAmazzi gagobye abatuuze b'e Bbaale - Masaka mu maka gaabwe\nAbalimi b'emmwanyi e Kalungu basekera mu kikonde